Beograd -- Brojni građani Beograda i u nedelju posećuju grob ubijenog predsednika Vlade Srbije Zorana Đinđića, koji je sahranjen u subotu na beogradskom Novom groblju. Građani polažu cveće i pale sveće pored groba premijera sahranjenog u Aleji ...\nSofija -- Vlasti Srbije dostavile su bugarskoj policiji spisak sa imenima 25 lica koje traže u vezi sa ubistvom premijera Zorana Đinđića, saopštio je načelnik službe Granična policija pukovnik Valeri Grigorov. "Trenutno proveravamo da li su ta lica ušla u Bugarsku", dodao je on.\nBeograd -- Srpski premijer Zoran Đinđić, koji je ubijen 12. marta u atentatu, sahranjen je u subotu oko 14.50 u Aleji velikana na Novom groblju u Beogradu, uz najviše državne počasti. Pored članova porodice, funkcionera i članova Demokratske stranke i najviših državnih funkcionera, sahrani su ...\nBanjaluka -- Sve televizijske stanice u Republici Srpskoj, među kojima je i entitetska Radio-televizija RS, direktno su prenosile opelo i sahranu tragično preminulog premijera Srbije Zorana Đinđića. Povodom smrti premijera Srbije danas je u RS dan žalosti, a najviši zvaničnici RS prisustvovali su ...\nTri lična osvrta na premijera Đinđića\nBeograd -- U pregledu štampe, pročitajte tri lična osvrta na Zorana Đinđića kao čoveka. Prvi je iz pera Vesne Pešić, dugododišnje predsednice GSS i sadašnje ambasadorke SCG u Meksiku, koja svoj tekst iz Danasa završava rečima: "Volela sam Zorana, bio mi je prijatelj!".\nPapandreu: odlučni smo da Đinđićeva vizija postane realnost\nBeograd -- Predsedavajući Evropske Unije i grčki ministar inostranih poslova Jorgos Papandreu izjavio je da je došao u Beograd da "podeli žalost zbog gubitka čoveka koji se borio za demokratiju, mir u regionu i viziju Balkana kao dela Evropske Unije": "U ime predsedništva EU došao sam ovde da vam ...\nPapandreu se oprostio od srpskog premijera\nBeograd -- Šef grčke diplomatije i predsedavajući Saveta ministara Evropske unije Jorgos Papandreu oprostio se od Zorana Đinđića, uz obećanje da će pomoći ostvarenje sna srpskog premijera, da Srbija i Crna Gora konačno postanu deo Evrope.\nTelevizije u Crnoj Gore direktno prenosile sahranu Đinđića\nPodgorica -- Radio-televizija Crne Gore, kao i privatne televizijske kuće u toj republici uključile su se u direktan prenos sahrane premijera Srbije Zorana Đinđića, posredstvom Radio-televizije Srbije. U vreme prenosa od podne do samog čina sahrane, veliki broj građana je pratio pogrebnu ceremoniju ...\nSAD će pomoći Srbiji na putu koji je trasirao Đinđić\nVašington -- U prvim izveštajima američkih elektronskih medija ističe se da prisustvo brojnih delegacija sa raznih strana sveta i oproštajne poruke koje su se danas čule u Beogradu govore o poštovanju i priznanju delu koje je ostavio za sobom pokojni premijer Srbije Zoran Đinđić.\nMarović: Vlasti imaju snagu da nastave Đinđićevim putem\nBeograd -- Predsednik Srbije i Crne Gore Svetozar Marović izjavio je u subotu da demokratske vlasti imaju snagu da nastave putem kojim je išao ubijeni premijer Srbije Zoran Đinđić. Obraćajući se stranim državnicima u Palati federacije, koji su prethodno prisustvovali premijera Đinđića, Marović je ...\nSvetske agencije opširno o sahrani premijera Srbije\nBeograd -- Najveće svetske novinske agencije u subotu su veliku pažnju posvetile sahrani premijera Srbije Zorana Đinđića. Britanska agencija Rojters javlja da je stotine hiljada ljudi ulicama Beograda ispratilo srpskog premijera od hrama Svetog Save do Novog groblja, gde je sahranjen u Aleji ...\nInterpol u Zagrebu izvršio provere nekih informacija\nZagreb -- Izvori MUP Hrvatske potvrdili su za zagrebački "Jutarnji list" da su tri dana pre atentata na premijera Srbije Zorana Đinđića iz Hrvatske u Srbiju prešle tri osobe za koje postoje jake indicije koje ih dovode u vezu sa atentatom.\nKomemoracija na Novosadskom univerzitetu\nNovi Sad -- Na komemorativnom skupu na Novosadskom univerzitetu u četvrtak, rektorka Fuada Stanković, kako navodi "Mađar so", rekla je da je premijera Srbije Zorana Đinđića ubio režim bivšeg jugoslovenskog predsednika Slobodana Miloševića.\n"Poruka za nastavak konsolidacija demokratskih snaga"\nNjujork -- Predsednik Generalne skupštine Ujedinjenih nacija Jan Kavan izjavio je da je sraman zločin nad premijerom Srbije Zoranom Đinđićem shvatio kao poruku i izazov svima da nastave borbu za konsolidovanje demokratskih snaga u svetu.\n"Ubistvo Đinđića usporava pronalaženje rešenja za Kosovo"\nBeč -- Koordinator Pakta za stabilnost Jugoistočne Evrope Erhard Busek ocenio je da postoji opasnost da ubistvo premijera Srbije Zorana Đinđića uspori reformske procese u Srbiji i Crnoj Gori i pronalaženje rešenja za Kosovo. "Nadam se da će doći do koalicije razumnih u Srbiji", rekao je Busek za ...\nU Vladi Srbije održana komemoracija\nBeograd -- U Vladi Srbije u petak je održana komemoracija povodom smrti premijera Srbije Zorana Đinđića. U prisustvu članova Đinđićeve porodice, prijatelja, članova Vlade Srbije, zvaničnika Crne Gore i sveštenstva, govorio je potpredsednik Vlade Žarko Korać.\nStrani državnici koji dolaze na sahranu\nBeograd -- Još uvek nije poznat kompletan spisak stranih državnika i zvaničnika koji dolaze na sahranu premijera Srbije Zorana Đinđića. Među prvima dolazak je najavio šef grčke diplomatije i predsedavajući Saveta ministara Evropske unije Jorgos Papandreu.\nNema saznanja da se atentatori nalaze u BiH\nBanjaluka -- Interpol BiH primio je zahtev od Interpola Srbije i Crne Gore da proveri da li je na teritoriju BiH ušlo jedno lice osumnjičeno za učešće u atentatu na srpskog premijera Zorana Đinđića, potvrdio je u petak direktor bosanskog ogranka Interpola Brane Pećanac.\nOsude ubistva država bivše Jugoslavije\nOsude ubistva Zorana Đinđića stigle su i iz svih država bivše Jugoslavije. Hrvatski predsednik Stjepan Mesić je izjavio da je Đinđić bio pragmatičan političar koji je shvatio da je mesto Srbije u Evropi. "On je pokušavao da evropeizuje Srbiju i njen politički prostor, a bio je i zagovornik saradnje ...\nBeograd -- Nakon ubistva premijera Zorana Đinđića, u Srbiji je uvedeno vanredno stanje. Prema rečima vršioca dužnosti predsednika Republike Nataše Mićić, vanredno stanje će trajati dok počinioci i nalogodavci ubistva ne budu uhapšeni.\nRiker: Srbija treba da preduzme sve potrebne mere\nPortparol američkog državnog sekretara Filip Riker izjavio je, povodom uvođenja vanrednog stanja u Srbije zbog ubistva premijera Zorana Đinđića, da Srbija treba da preduzme sve mere koje smatra potrebnim."Verujemo da će politički čelnici nastaviti napore premijera Đinđića.\nKosovska reagovanja na ubistvo Đinđića\nSvi mediji na albanskom jeziku preneli su vest o atentatu na premijera Srbije Zorana Đinđića, uz preovlađujuće ocene da je time naneta velika šteta demokratskim procesima u celom regionu, prenosi za B92 novinar UNMIK radija Zoran Ćulafić.\nTribunal: Ubistvo Đinđića udarac za vladavinu prava\nUbistvo premijera Srbije Zorana Đinđića zvaničnici Haškog tribunala opisuju kao šokantno, javlja izveštač RTV B92 iz Haga Ljubica Gojgić. U telegramu saučešća koji je na adresu ambasade Srbije i Crne Gore u Hagu u ime Tribunala uputio novoizabrani predsednik suda, američki sudija Teodor Meron kaže ...\nHRW: Reformsko nasledje treba sačuvati i ojačati\nMeđunarodna organizacija za ljudska prava "Hjuman Rajts Voč" izrazila je žaljenje zbog ubistva premijera Srbije Zorana Đinđića. "Đinđić je bio vodeća snaga napretka koji je Srbija učinila u poštovanju ljudskih prava i vladavine prava nakon odlaska sa vlasti bivšeg jugoslovenskog predsednika ...\nBlic - 13.03.2003\nInformacija o hicima ispaljenim na premijera Zorana Đinđića u Skupštini Srbije čula se tokom sednice Odbora za bezbednost. Novinari koji su posle izlaganja generala Sretena Lukića, načelnika Resora javne bezbednosti MUP Srbije, izašli iz sale, primetili su da je Ljubisav Sekulić, oficir MUP-a ...\nLjubomir Simović: Nezamisliv zločin\nOd kako sam čuo vest o ovom strašnom zločinu pokušavam da zamislim ljude koji su ga izvršili. Pokušavam da zamislim kako bi oni stali pred Đinđićevu majku, pred Đinđićevu ženu i decu, i ništa ne uspevam ni da zamislim ni da razumem.\nVAŠINGTON - Predsednik SAD Džordž Buš uputio je izraze saučešća narodu Srbije zbog ubistva srpskog premijera Zorana Đinđića. Portparol Bele kuće Ari Flajšer izjavio je da će 'Đinđić ostati zapamćen po svojoj ulozi u uspostavljanju demokratije u Srbiji i privođenju Slobodana Miloševića pravdi'.\nBEOGRAD - Predsednik Demokratske stranke Srbije Vojislav Koštunica na vest o atentatu na premijera Srbije Zorana Đinđića rekao je da prva reč koja mu pada na pamet glasi - 'strašno' i da je 'sama činjenica da nam se političko nasilje ne događa prvi put, užasno upozorenje koliko smo malo odmakli na ...\nPremijer Srbije Zoran Đinđić ubijen je juče u atentatu koji je na njega izvršen u 12.25 sati ispred zgrade Vlade Srbije u Nemanjinoj ulici. Na Đinđića su, prema nezvaničnim informacijama, pucala trojica napadača u trenutku kada je izašao iz službenog automobila.\nPotpredsednik Vlade Srbije Nebojša Čović saopštio je juče da je na predsednika Vlade Srbije Zorana Đinđića izvršen atentat i da je premijer preminuo od posledica ranjavanja. Čović je rekao i da je Vlada od vršioca dužnosti predsednika Srbije zatražila uvođenje vanrednog stanja u Srbiji.\nVučetić: Ubistvo Đinđića atentat na reforme\nPredsednik Ustavnog suda Srbije Slobodan Vučetić rekao je u četvrtak, na komemorativnoj sednici povodom ubistva premijera Srbije Zorana Đinđića, da je atentat na predsednika Srbije "atentat na same reforme". Vučetić je naveo da Ustavni sud sa "gnušanjem" reaguje na ubistvo Đinđića koje je ocenio ...\nĐukanović: Teroristički akt protiv demokratije i reformi\nPodgorica -- Crnogorski premijer Milo Đukanović ocenio je u četvrtak da je ubistvo srpskog premijera Zorana Đinđića "ne samo gnusan zločin već, i sračunat teroristički akt na demokratiju i težak udarac reformskim snagama Srbije".\nSahrana Zorana Đinđića u subotu 15. marta\nBeograd -- Premijer Srbije Zoran Đinđić biće sahranjen u subotu, 15. marta u 14 sati u Aleji velikana na beogradskom Novom groblju, rečeno je agenciji Beta u republičkoj vladi. Takodje u subotu, u 12 sati u hramu Svetog Save patrijarh srpski Pavle i sveštenstvo održaće opelo pokojnom premijeru ...\nOdržan komemorativni skup u Skupštini grada\nBeograd -- U Skupštini Grada Demokratska stranka održala je komemorativni skup povodom ubistva premijera Srbije i predsednika te stranke Zorana Đinđića. Na komemoraciji, kojoj su osim porodice Zorana Đinđića i članova stranke prisustvovali i članovi srpske Vlade, potpredsednik DS-a Čedomir ...\nMihajlović: Učinićemo sve da osvetimo smrt Zorana Đinđića\nBeograd -- Načelnik Beogradskog SUP-a Milan Obradović saopštio je na konferenciji za novinare da je u toku opsežna akcija kako bi se lica odgovorna za ubistvo premijera Srbije Zorana Đinđića uhapsila i privela sudu. Pripadnici policije izvršili su pretres stanova osoba iz Zemunske grupe, koja broji ...\nOEBS odao počast Đinđiću\nBeč -- Sastanak Stalnog saveta Organizacije za evropsku bezbednost i saradnju u Beču počeo je komemoracijom srpskom premijeru Zoranu Đinđiću. Na početku sastanka ubijenom predsedniku Vlade Republike Srbije minutom ćutanja odata je počast, nakon čega je predsedavajući Stalnog saveta, ambasador ...\nRobertson: Ubistvo Đinđića udar na demokratske snage\nB92 - 12.03.2003\nBrisel -- Generalni sekretar NATO Džordž Robertson ocenio je da je "užasavajuće ubistvo" premijera Srbije Zorana Đinđića "očajnički potez nasilnih ekstremista koji žele da vrate autoritaran režim pre pada Slobodana Miloševića".\n"Naivno se verovalo da je sve bilo gotovo 5. oktobra"\nBeograd -- Politikolog Vladimir Goati ocenio je da je ubistvo premijera Srbije Zorana Đinđića ogroman gubitak za demokratizaciju Srbije, ekonomske reforme, približavanje Evropi i evropskim standardima. "Nema mnogo motora, nema mnogo pokretača tih procesa, a Đinđić je bio jedan od najvažnijih i ...\nDOS pozvao demokratske snage da doprinesu očuvanju mira\nBeograd -- Predsedništvo vladajuće Demokratske opozicije Srbije ocenilo je, na vanrednoj sednici, da je atentat na premijera Srbije Zorana Đinđića "objava rata demokratiji i demokratskim institucijama u Srbiji". "Ovaj teroristički čin je pokušaj destabilizacije društva i zaustavljanja demokratskih ...\nArtmanova: Tužilaštvo duboko šokirano ubistvom Đinđića\nHag -- Tužilaštvo Haškog tribunala "duboko je šokirano" ubistvom premijera Srbije Zorana Đinđića, izjavila je večeras predstavnica Tužilaštva Florans Artman. "Izgubili smo velikog pristalicu saradnje sa kancelarijom tužilaštva.\nTrajkovski: Napad na demokratske procese u Srbiji\nSkoplje -- Predsednik Makedonije Boris Trajkovski izrazio je duboko žaljenje i saučešće povodom današnjeg ubistva premijera Srbije Zorana Đinđića, ocenjujući da je to napad na demokratske procese u Srbiji. "U ovom trenutku najvažnije je da građani i vlasti Srbije nastave razvoj demokratije.\nĐukanović: Zaprepašćen sam\nPodgorica -- Crnogorski premijer Milo Đukanović izjavio je da je sa premijerom Srbije bio lični prijatelj i da je utoliko više pogođen vešću o današnjem ubistvu Zorana Đinđića. Đukanović je rekao da je za tu vest saznao na beogradskom aerodromu, odakle se odmah uputio u Vladu Srbije, gde mu je ...\nVlada Kosova: Ubistvo Đinđića kukavički čin\nPriština -- Vlada Kosova je saopštila da je sa žaljenjem primila vest o ubistvu premijera Srbije Zorana Đinđića i tom prilikom osudila taj "kukavički čin". Vlada Kosova je ocenila da zu takvi "kriminalni akti previše opasni ne samo za zemlju u kojoj su se dogodili, nego i za širi region".\nHombah: Đinđić bio moderan heroj demokratije\nBerlin -- Jedan od vodećih nemačkih privrednika i bivši šef Pakta stabilnosti za jugoistočnu Evropu Bodo Hombah izjavio je za Betu povodom smrti premijera Zorana Đinđića da je on bio "moderan heroj demokratije". Hombah je danas predsednik jedne od vodećih nemačkih medijskih korporacija "Vestdojče ...\nUbijen predsednik Vlade Srbije Zoran Đinđić\nBeograd -- Premijer Srbije Zoran Đinđić ubijen je u sredu oko 12:45 ispred zgrade Vlade Srbije On je pogođen s 2 hica u grudi, iz snajpesrkog naoružanja, i bez pulsa, pritiska i svesti odmah prevezen u Urgentni centar, gde je bezuspešno podvrgnut reanimaciji i operaciji.\nRiker: Šokirani smo onim što se dogodilo\nVašington -- Portparol Stejt departmenta Filip Riker izrazio je, u izjavi za Radio B92, saučešće porodici Zorana Đinđića, Vladi i građanima Srbije. "Predsednik SAD, i građani naše zemlje šokirani su onim što se dogodilo premijeru Srbije Zoranu Đinđiću.\nBeograd -- Nekoliko časova posle atentata na premijera Srbije Zorana Đinđića, održana je i vanredna sednica Vlade na kojoj su članovi Vlade doneli odluku za raspisivanje vanrednog stanja u Srbiji. Konferenciji za novinare prisustvovali su svi članovi Vlade, a zaključke Vlade preneo je potpredsednik ...\nDC: Udarac borbi za demokratiju\nBeograd -- Demokratski centar izrazio je zaprepašćenje i tugu zbog ubistva srpskog premijera Zorana Đinđića, ocenjujući da taj čin predstavlja "udarac tekovinama i borbi za demokratiju, koja je u Srbiji počela osnivanjem Demokratske stranke", čiji je Đinđić bio lider.\nReakcije na atentat na Đinđića\nBeograd -- Lider Nove Srbije Velimir Ilić ocenio je da je atentat na Đinđića "dokaz da ne postoje institucije u državi" i založio se za formiranje Vlade nacionalnog spasa. "Jedan čovek je želeo da drži sve pod kontrolom, što je nemoguće i što se kobno završilo.\nEU zaprepašćena zbog ubistva premijera Srbije\nStrazbur -- Evropska unija je izrazila zaprepašćenje zbog ubistva premijera Srbije Zorana Đinđića, ocenjujući da je "Evropa izgubila prijatelja koji se odlučno borio za demokratiju". Obraćajući se Evropskom parlamentu u Strazburu, ministar inostranih poslova Grčke Jorgos Papandreu, čija zemlja ...\nDemaći: Ubistvo Đinđića gubitak i za Albance\nPriština -- Savetnik kosovskog premijera Bajrama Redžepija Adem Demaći izjavio je da ubistvom Zorana Đinđića nisu izgubili samo Srbi, već i Albanci, jer je on "shvatio realnost na destruktivnom prostoru bivše Jugoslavije". "Posle Ivana Stambolica, Srbija nije imala većeg političara od Zorana ...\nReagovanja iz Republike Srpske\nBanjaluka -- Predsednik Republike Srpske Dragan Čavić izjavio je da ubistvo Zorana Đinđića predstavlja strahovit udarac svim demokratskim snagama Srbije i regiona. On je rekao da moraju biti iskorišćena sva raspoloživa sredstva za borbu protiv organizovanog krminala i naglasio da će RS na granici ...\nĐinđić: Vatrogasci bolji od opreme\nB92 - 10.03.2003\nBeograd -- Premijer Srbije Zoran Đinđić najavio je da se može očekivati formiranje posebne Direkcije za vanredne situacije, koja bi objedinila službe zadužene za probleme požara, poplava ili zemljotresa, a "time bi bila postignuta veća efikasnost službi i bolje ekonomisanje sredstvima".


Praksa koja je vratila osmehe najstarijim Nišlijama\nPočetna/KATEDRA/Praksa koja je vratila osmehe najstarijim Nišlijama\nSana Life 12. jula 2016.\tKATEDRA, ZDRAVLJE 2 Komentari\nNajstarije Nišlije u prilici su da potpuno besplatno dobiju kompletne ili pojedinačne zubne proteze – zahvaljujući praksi koja je, posle 16 godina, ponovo uvedena u Klinici za stomatologiju. Novac za kupovinu materijala je obezbedio Medicinski fakultet, a doprinos daju studenti četvrte i pete godine, kojima je rad na pomenutoj klinici deo obavezne prakse.\nDakle, popravka i vađenje zuba, te hirurške intervencije, protetika i sve usluge koje se pružaju na Klinici – od aprila ove godine – ne koštaju ništa sugrađane starije od 65 godina, ali i one koji još nisu punoletni. I, niko od starijih nije odbio lečenje, mada pacijenti neretko zaziru od stomatologa koji tek “peku zanat”…\n“Pamtiću prvo vađenje zuba jednoj starijoj ženi. Verujem da je ovo najstresniji posao u stomatologiji i, kada sam ovo savladala, verujem da ću biti dobar lekar – iskrena je Miljana Bogosavljević, student četvrte godine koja je, sa još 60 kolega sa svoje i još 40 sa pete godine, imala “vatreno krštenje” sa pacijentima.\nNa buduće stomatologe, međutim, poseban utisak je ostavila iskrena zahvalnost ljudi koji su upravo uspeli da dobiju protezu ili su spaseni nesnosne zubobolje.\nPrezadovoljni su i profesori jer – posle intervencije njihovih studenata – nije bilo neželjenih reakcija, ni onih medicinskih. Ispostavilo se, dakle, da je saglasnost koju je prethodno potpisao svaki pacijent – o tome da intervenciju obave upravo studenti – bila samo puka formalnost.\n“Praktično je svaki student uradio po jednu protezu, koja je kruna stomatologije, a svima nam je najvažnije to što ovo nije vremenski ograničena akcija, već će to biti redovna usluga. Jedino ćemo tokom leta napraviti pauzu, ali već 20. oktobra nastavljamo dobru praksu – kaže prodekan prof. dr Aleksandar Mitić, napominjući da je Medicinski fakultet, čija su oni nastavno-naučna baza, za ove namene odobrio dodatna dva miliona dinara.\nOznakeFakultet Klinika Medicinski Niš praksa proteze stomatologija studenti\nPrethodni SLIKA DANA: 205 najboljih studenata\nSledeći Komšijsko nadigravanje folkloraca\n12. jula 2016. at 14:39\nSvaka cast za ove mlade ljude ali treba spomenuti da Miljana dolazi iz prosvetarske porodice gde su joj majka,\notac i brat visokoobrazovni ljudi!!!\n12. jula 2016. at 14:45\nSve pohvale za porodicu koja je odgajila ovako plemenitu i pametnu devojku


Moja prva nagrada iz književnosti - Bor GRAD INFO\nMoja prva nagrada iz književnosti\nurednik\t мар 19, 2009 359 0\nNarodna biblioteka Bor. Svečano uručenje nagrade „Knjiga godine borskog autora 2008“\n„Ovako lepe i vredne stvari koje se dešavaju u našem gradu su prava prilika za okupljanje“. Ovim rečima je Vesna Tešović, direktor Narodne biblioteke u Boru, otvorila svečanost dodele nagrade „Knjiga godine borskog autora 2008“. Uz tople pozdrave, kako prijateljima biblioteke tako i onima koji su tu bili prisutni samo kao Banetovi prijatelji, upoznala je prisutne sa kompletnim tehničkim radom žirija tokom izbora knjige godine.\n„Žiri je mudro odlučio, ali i teško!“ kao i uvek Bane Dimitrijević svoje izlaganje počinje sa dovoljnom dozom šale, i nastavlja: „Posebno želim da se zahvalim Narodnoj biblioteci iz Bora koja ovu tradiciju održava već punih 14 godina. Takodje se zahvaljujem i Opštini Bor, koja bez obzira na razne promene uspeva da isprati ovakve manifestacije, iako ima veoma malo manifestacija koje imaju ovako dugu tradiciju. Mnogo manifestacija u ovom gradu je započeto pa prekinuto. Ovo je stvarno jedna od svetlijih tačaka u kulturnom životu našeg grada. Osim zadovoljstva „tapšanja po ramenu“ i naravno finansijskog dela koji nije zanemarljiv, ova nagrada nosi i jedan solidan odziv medija, zbog čega želim da pohvalim sve borske medije koji su sve ispratili. Takodje i ostali štampani mediji su dali svoj doprinos. Nekoliko pisanih medija, koji nisu iz Bora su objavili ovu vest, na primer list „Danas“. Sve me ovo raduje, posebno što mi je ovo prva nagrada iz književnosti. Takodje mi je vrlo zanimljivo da se nekim ljudima, koji inače nikada nisu pročitali nijednu moju knjigu, pažnja usmerila na sve ovo i sada mi čestitaju.“\nU nastavku večeri pročitana je jedna lepa priča Baneta Dimitrijevića („Roditeljski sastanak“) koja, kako autor kaže, oslikava stanje duha uopšte, ne samo u Boru nego i šire. Ovu manifestaciju, koju su ulepšali zvuci gitara, krunisala je dodela diplome koju je Banetu Dimitrijeviću, ispred Opštine Bor, uručio Slobodan Knežević.\nBane DimitrijevićKnjiga godine


Ljajić: REŠENJE PROBLEMA OKO BRAŠNA ZA MESEC DANA\nBeograd (08. mart 2018.) - Ministar trgovine, turizma i telekomunikacija Rasim Ljajić izjavio je danas da bi problemi oko uvoza brašna iz Srbije u Makedoniju trebalo da budu rešeni za mesec dana.\nPrva sednica mešovitog srpsko-makedonskog Komiteta trebalo bi da se održi u Beogradu 14. marta, a na toj sednici biće traženo dugoročno održivo rešenje za uklanjanje svih vancarinskih barijera i povećanje trgovinske razmene dve zemlje, rekao je Ljajić.\n"Juče smo počeli sa rešavanjem ovog problema i trebalo bi da on bude rešen za mesec dana. Mi smo u poslednjih osam godina imali 13 barijera za brašno, a trajnog rešenja nema bez dogovora koji smo postigli i oročili za mesec dana", kazao je Ljajić za RTS.\nPrema njegovim rečima, nijedna ekonomija od 10 miliona stanovnika ne može sama da ostvari ekonomski napredak.\n"Glavne barijere zbog kojih stagniramo su političke, koje stvaraju lošu klimu za ekonomsku saradnju, ali i carinske. Zbog ovakvih barijera koje imamo i koje smo i drugima pravili, stagniramo i želimo slobodan protok roba. Logistički troškovi na Zapadnom Balkanu su 16 odsto BDP-a, a u Evropi osam odsto", napominje Ljajić.\nKaže da Srbija sa zemljama u regionu ne stoji loše što se rominga tiče, ali da postoje druge vrste prepreka za zajedničko tržište.\n"Prvo tu su političke prepreke, neke to asocira na stvaranje Jugoslavije što je besmisleno, drugo protekcionističke mere, jer neko nastoji da zaštiti svoje male sektore, a treće CEFTA ne funkcioniše. Ona će ili stagnirati ili moramo da pređemo u veći stepen integracije što vodi ukidanju barijera", ističe ministar Ljajić.\nLjajić je istakao da, što se stranih investicija tiče, Srbija prednjači u regionu.\n"Ali uzmite region kao celinu, rezultati su katastrofalni. Do 2015. godine, Mađarska je privukla tri i po puta stranih investicija više nego ceo region zajedno. Nemamo kapacitete kao pojedinačne zemlje, naša preduzeća su nekonkurentna na globalnom tržištu, a udruživanjem imamo neke šanse", dodaje Ljajić.\nMinistar ističe da je zajednički ekonomski prostor i potpuno ukidanje barijera jedino rešenje.\nLjajić je naveo da je izvoz mesa u Tursku krenuo prema sporazumu.\n"Pitanje je sad da li ćemo imati onoliko mesa koliko je predviđeno sporazumom. Mi moramo da otvaramo i nova tržišta", zaključuje ministar Ljajić.\nUpitan za aktuelnu temu o rekonstrukciji vlade, ministar za trgovinu, turizam i telekomunikacije Rasim Ljajić rekao je da "ne zna ništa".\n"Znam koliko i vi, dakle ne znam ništa", rekao je on.\n:: AgroVizija Portal :: Ljajić: REŠENJE PROBLEMA OKO BRAŠNA ZA MESEC DANA ::


Kompanija Telekom Srbija uspešno je organizovala jubilarni deseti mts app konkurs za izradu aplikacija za mobilne uređaje, ove godine u on-line formatu, u skladu sa aktuelnom epidemiološkom situacijom. Finale konkursa i predstavljanje aplikacija održano je putem video konferencije, a žiri je jednoglasno proglasio pet najboljih aplikacija: Dreamscape, tima Augmentum iz Gimnazije „Svetozar Marković“ iz Niša, e-help, tima F&A iz Gimnazije Mladenovac, Livecart, tima MemoEasy iz niške gimnazije „Bora Stanković“ i NDP i GrickApp, timova FikiCar i Narandže iz Računarske gimnazije u Beogradu. „Zbog bezbednosti učesnika 10. mts app konkursa u još uvek aktuelnoj epidemiološkoj situaciji, ove godine organizovali smo konkurs i prezentaciju u on-line formatu, što je predstavljalo poseban izazov, kako za nas kao organizatore, tako i za timove učenika koji su preko video konferencije predstavili svoje aplikacije. Dobili smo kvalitetne i napredne aplikacije koje imaju i dodatnu društveno odgovornu, edukativnu poruku i korisnu primenu.\nU trećem kvartalu 2018/19, METRO AG beleži povećanje like-for-like prodaje za 3.4% u odnosu na isti kvartal prethodne godine. U lokalnoj valuti, METRO prodaja porasla je za 3.6%. Prijavljena prodaja povećana je za 2.8% na 7.6 milijardi evra. EBITDA bez doprinosa na zarade od transakcija nekretninama dostigla je ukupno 316 miliona evra u Q3 2018/19 (Q3 2017/18: € 305 miliona), uglavnom podstaknuta Uskršnjim poslovanjem. U devetomesečnom periodu 2018/19, EBITDA bez doprinosa na zarade od transakcija nekretninama dostigla je 869 miliona evra (9M 2017/18: 920 miliona evra). Razlozi za smanjenje su operativni razvoj u Rusiji, kao i negativni efekti valute u Rusiji i Turskoj.\nMicrosoft poziva sve nastavnike koji sa entuzijazmom pristupaju učenju i kreiranju svakodnevne nastave, da se prijave za Microsoft Innovative Education Eksperta (MIEE). Online prijave prihvataju se do 15. Jula 2019. Microsoft podržava dinamičnu zajednicu nastavnika koji stalno uče, rastu i napreduju zajedno kako bi promenili živote učenika i izgradili bolji svet. Program Microsoft Nastavnici Eksperti (Microsoft Expert Teachers) ima za cilj da podstakne učitelje širom sveta u njihovim naporima da inoviraju obrazovanje, uz pomoć savremenih tehnologija i jedinstvenog pristupa. "Tražimo profesionalce koji imaju strast prema podučavanju i učenju, koji inspirišu učenike kreativnim razmišljanjem i rade u duhu istinske saradnje da podele svoja iskustva sa svetom" istakla je Albena Spasova, Industry Solution Executive for Education, Microsoft CEE Multi Country.\nBEST (Board of European Students of Technology) je neprofitna, apolitična i nevladina organizacija studenata tehničko-tehnoloških i prirodno-matematičkih fakulteta, koja od 1989. omogućava komunikaciju, saradnju i razmenu studenata iz cele Evrope. Naš cilj je da omogućimo komunikaciju između studenata, kompanija i Univerziteta, kako bi se studentima pružila mogućnost da unaprede svoje organizacione sposobnosti, usavrše timski i individualni rad i stupe u kontakt sa naučnim institucijama i vodećim kompanijama iz različitih oblasti. Udruženje studenata tehnike Evrope - Beograd, organizuje 16. međunarodni akademski seminar koji će se održati od 11. do 20. jula u oblasti Food Science-a.\nDa li ste se nekada našli u naizgled bezizlaznoj situaciji? Teško uspevate da izađete na kraj s velikim brojem svakodnevnih obaveza? Potrebna vam je pomoć? Vulkan izdavaštvo predstavlja izmenjeno i dopunjeno izdanje knjige Sam svoj lider i Menadžer za jedan minut, koja će vam pomoći da napredujete i postignete uspeh na svim nivoima. U pitanju je odličan vodič za pronalaženje izlaza iz teškoća i pravljenje novih planova koji vode ka uspehu. Nove veštine samorukovođenja i znanja prikazane su na zanimljiv način, a njihovim prihvatanjem i primenom sigurno ćete postići zacrtane ciljeve. Autori Ken Blančard, Suzan Fauler i Lorens Hokins u knjizi Sam svoj lider i Menadžer za jedan minut predstavljaju interesantnu poslovnu parabolu i upućuju čitaoce kako da primene svetski poznat metod samoliderstva.\nMicrosoft razvojni centar u Srbiji (MDCS) otvorio je danas svoja vrata za sve zainteresovane studente i srednjoškolce iz čitave Srbije, u okviru dvodnevnog događaja – MDCS Open Days. Više od 600 mladih biće u prilici da se upozna sa radom razvojnog centra jedne od najvećih tehnoloških kompanija sveta, čuje iskustva inženjera i praktikanata, kao i da sazna više o projektima i Microsoft tehnologijama koje se razvijaju u beogradskom centru. Tokom posete, srednjoškolci i studenti mogu da steknu dragocena iskustva koja će im pokazati da se informacione tehnologije danas nalaze u svakoj grani industrije i da bez obzira čime odluče da se bave, digitalna pismenost, razumevanje algoritama i osnovnih znanja iz oblasti kompjuterskih nauka, doprinose njihovoj konkurentnosti na tržištu rada.


Novinari pozvali gradonačelnika na kafu | Ritam Grada - vesti Kragujevac\n- Ritam Grada - Jan 27, 2020\nGrupa kragujevačkih novinara pozvala je gradonačelnika Radomira Nikolića na kafu sa ciljem da se pokrene „otvoren i sadržajan dijalog“ u cilju poboljšanja stanja u medijima, kvalitetnijeg i objektivnijeg informisanja građana.\nSusret sa gradonačelnikom je planiran za sutra, utorak 28. januar, od 11 do 13 časova u novootvorenom „Medijskom skloništu“.\n“Poštovani gradonačelniče, kako do sada niste pokazivali razumevanje, niti prihvatali zahteve i inicijative koje smo preduzimali u nameri da utičemo na Vas da poštujete zakon i raspišete konkurs za sufinansiranje medija, ovoga puta pozivamo Vas na kafu sa kragujevačkim novinarima”, navodi se u pozivnici koju je potpisala grupa novinara.\nIzraženo je i očekivanje da će Nikolić prihvatiti ovaj poziv na razgovor kao i da će ga novinari sačekati „u dobroj volji“.\nAludirajući na gradonačelnikovo nedavno prisustvo „gala proslavi“ povodom jubileja Radio Kragujevca, novinari u pozivu izražavaju nadu da će prihvatiti da bude i njihov gost. Pritom ga podsećaju da je zakonom zabranjena posredna ili neposredna diskriminacija urednika, medija i novinara.


Somalija - Sputnjik Srbija\n06:27 11 April 2021\nEksplozije, pucnjava i oklopna vozila na ulicama Mogadiša, ljudi u panici /video/\nOružana borba vladinih snaga i opozicionih grupa odvija se u somalijskoj prestonici Mogadišu. Ljudi u panici beže sa ulica, a tokom noći su naizmenično odjekivale eksplozije i pucnjave. Do sukoba je došlo uoči antivladinih demonstracija u petak.\nU Mogadišu došlo do velike eksplozije praćene pucnjavom /video/\nU glavnom gradu Somalije Mogadišu danas se čula velika eksplozija, praćena pucnjavom, javio je novinar Rojtersa.\nJoš jedna država preispituje odluku o priznanju nezavisnosti Kosova\nMinistar spoljnih poslova Ivica Dačić izjavio je danas da je cilj Beograda da se lista Prištine sa brojem zemalja koje su priznale jednostrano proglašenu nezavisnost Kosova svede na broj manji od 97 i dodao da je Somalija na putu da preispita svoju odluku.\nPutnicima koji su danas iz Beograda poleteli „boingom 737 maks 8“ za Dubai sigurno nije bilo svejedno. Treba sesti u potpuno isti tip aviona koji se dva puta srušio u razmaku od samo pet meseci.\nNapadi terorista-samoubica u Somaliji, najmanje 17 mrtvih\nNajmanje 17 ljudi je poginulo u napadima terorista-samoubica u blizini jednog hotela u Somaliji, prenela je agencija Rojters, pozivajući se na saopštenje policije.\nŠpanija i Italija se bore za sedište misije protiv pirata\nŠpanija želi da preuzme kontrolu nad antipiratskom operacijom EU u Somaliji, a za sedište misije prijavila se i Italija, nakon odlaska Velike Britanije iz Evropske unije.\nUkrajina stavila Rusiju u isti koš sa Sirijom i Somalijom\nDržavni sekretar Ministarstva spoljnih poslova Ukrajine, Andrej Zajac, kad je reč o bezbednosti državljana, stavio je Rusiju na nivo Sirije i Somalije.\nAmerika prvi put bombardovala ciljeve DAEŠ-a u Somaliji\nOružane snage SAD izvele su u Somaliji dva napada na teroriste DAEŠ-a, saopštio je predstavnik pres-službe Afričke komande SAD (AFRICOM).\nEksplozija kamiona-bombe, više od 200 poginulih\nHiljade građana Mogadiša protestovalo je danas zbog pogibije velikog broja ljudi u eksploziji koja se dogodila u subotu, a kako AP javlja, broj žrtava je porastao na 231.\nVrhovni sud odobrio Trampovu zabranu\nVrhovni sud SAD dozvoliće administraciji predsednika Donalda Trampa da primenjuje zabranu putovanja u SAD državljanima šest većinski muslimanskih zemalja, čime su poništene odluke nižih sudova.\nAmerički vojnik ubijen u Somaliji\nVojska SAD saopštila je danas da je pripadnik njene službe ubijen u Somaliji u toku operacije protiv ekstremističke grupe El Šabab u vreme kada SAD pojačavaju borbu protiv organizacija povezanih sa Al Kaidom.\nViše od 25.000 ljudi obolelo od kolere u Somaliji\nViše od 25.000 ljudi u Somaliji obolelo je od kolerom, odnosno akutne vodene dijareje, a očekuje se da se broj obolelih udvostruči u predstojećim mesecima do leta, saopštila je Svetska zdravstvena organizacija (SZO).\nSamoubilački napad u Somaliji, poginulo pet vojnika\nNajmanje pet vojnika poginulo je u napadu bombaša-samoubice koji je danas detonirao prsluk sa eksplozivom unutar jednog od najvećih vojnih centara za obuku u Mogadišu, izjavio je vojni zvaničnik.\nNajmanje 39 mrtvih u eksploziji na pijaci u Mogadišu\nNajmanje 39 osoba je poginulo, a oko 50 ranjeno kada je automobil-bomba eksplodirao danas na pijaci u somalijskoj prestonici Mogadišu, preneo je Rojters pozivajući se na lokalnog zvaničnika.\nLondon: Nekoliko hiljada ljudi protestuje protiv Trampa (video)\nNekoliko hiljada ljudi učestvuje u novim demonstracijama u Londonu protiv odluke predsednika SAD Donalda Trampa da privremeno zabrani državljanima sedam zemalja ulazak u SAD.\nCrna Gora: Protiv somalijskih pirata za 100 evra dnevno\nPripadnici Vojske Crne Gore primaće dnevnice od 100 i 70 evra za učešće u mirovnoj misiji „EU nejvfors Atalanta“.


Bajden stigao u Vatikan na sastanak sa papom, bez prisustva medija - Politički.rs\nPredsednik SAD Džozef Bajden (Joseph Biden) stigao je danas u Vatikan gde će ga primiti poglavar Rimokatoličke crkve, papa Franja, javila je agencija Frans pres.\nBajden je iz automobila izašao nešto posle 12.00 zajedno sa suprugom Džil (Jill), čija je kosa bila delimično prekrivena crnim velom.\nTo će biti četvrta poseta Bajdena Vatikanu, ali prva u svojstvu predsednika SAD.\nNovinarima nije dozvoljeno prisustvo na sastanku.\nBajden je doputovao u Rim gde će danas razgovarati sa francuskim kolegom Emanuelom Makronom (Emmanuel Macron) pre učešća na sastancima Grupe 20 industrijski najrazvijenijih zemalja sveta i zemalja u razvoju – G20.\nOn će posle Rima otputovati u Glazgov gde u nedelju počinje samit o klimi – COP 26.\nTagged: DŽOZEF BAJDEN, PAPA, SAD, SASTANAK, VATKAN


Samsung počeo masovnu proizvodnju prvog 3D V-NAND fleša - Grad Prijepolje\nGrad Prijepolje > Vesti > Tehnologija > Samsung počeo masovnu proizvodnju prvog 3D V-NAND fleša\nSamsung počeo masovnu proizvodnju prvog 3D V-NAND fleša\nчетвртак, 8. августа, 2013.\nKompanija Samsung Electronics saopštila je da je počela masovnu proizvodnju prve 3D vertikalne NAND (V-NAND) fleš memorije u toj grani industrije.\nPostigavši napredak u performansama i prostoru, novi 3D V-NAND koristiće se u širokom spektru potrošačkih elektronskih uređaja i korporativnih primena, uključujući ugradjena NAND skladišta i SSD.\nSamsungov novi V-NAND nudi gustinu od 128 gigabita (Gb) na jednom čipu, koristeći vertikalnu strukturu ćelije koja se zasniva na tehnologiji 3D Charge Trap Flash (CTF) i tehnološkom procesu vertikalnog medjusobnog povezivanja kako bi povezao matricu 3D ćelije.\nPrimenom obe tehnologije, Samsungov 3D V-NAND može da ponudi za više od dva puta veće skaliranje planarnog NAND fleša u klasi od 20 nm.\nPotpredsednik poslovne jedinice za fleš proizvode i tehnologije u kompaniji Samsung Electronics Džong-Hjuk Čoi je kazao da je nova 3D V-NAND fleš tehnologija rezultat dugogodišnjih napora zaposlenih da prevazidju granice konvencionalnog načina razmišljanja i slede inovativnije pristupe u prevazilaženju ograničenja u dizajnu tehnologije memorijskih poluprovodnika.\n“Nakon masovne proizvodnje prve 3D V-NAND fleš memorije, nastavićemo da predstavljamo ove proizvode sa boljim performansama i većom gustinom, što će doprineti rastu globalne industrije memorije”, dodao je Čoi.


Oglasili se iz Fejsbuka: Evo zašto aplikacija ne radi - Lola\nŠef tehničkog odseka Fejsbuka Majk Šrefer oglasio se na Tviteru i objavio da ova kompanija ima problema sa umrežavanjem, te da timovi rade da što brže otklone ove probleme.\n„Najiskrenije se svima izvinjavamo zato što je došlo do prekida u radu. Imamo problema sa umrežavanjem i timovi rade što je brže moguće da otklone greške i obnove rad što je brže moguće“, rekao je Šrefer.\nPodsetimo, društvene mreže Fejsbuk, Instagram i WhatsApp već više od četiri sata ne rade širom sveta.\nI do sada se dešavalo da društvene mreže „padnu“, ali nikada do sada one nisu bile van funkcije više od četiri sata. Fejsbuk se izvinio svojim korisnicima i poručio da se radi na tome kako bi se otklonio kvar, ali za sada sve je ostalo na tome.\nZanimljivo je i da se ovo dešava samo dan pošto je Fransiz Haugen, uzbunjvač iz Fejsbuka, otkrila u jednom intervjuu da ova društvena mreža daje prednost profitu nad javnim dobrom. Svoje tvrdnje potkrepila je sa više od deset hiljada stranica internih istraživanja i dokumenata.\nFransiz je 37-godišnjakinja koja je radila kao menadžer proizvodnje u Fejsbuku. Bavila se pitanjima integriteta u kompaniji. Kaže da dokumenti pokazuju je Fejsbuk upućen u to da se njegove platforme koriste za širenje mržnje, nasilja i dezinformacija, ali da kompanija nikada nije reagovala, već prikrivala dokaze, piše CNN.


Međunarodna alijansa traži bolju strategiju protiv Islamske države\nDim iznad Kobanea nakon zračnih udara međunarodne alijanse\nAmerički predsjednik Barack Obama sastaće se u utorak sa vojnim liderima 20 zemalja, kako bi razmotrili strategiju protiv militanata Islamske države u Siriji i Iraku.\nJednodnevni sastanak u zračnoj bazi Andrews kod Washingtona održava se u cilju pronalaženja načina za jači pritisak na militante Islamske države, koji su u ponedjeljak napredovali u zapadnoiračkoj provinciji Anbar i opkoljenom sirijskom gradu Kobane, na turskoj granici.\nOčekuje se da sastanku prisustvuje i predstavnik Turske, dok su se arapske zemlje, poput Saudijske Arabije i Ujedinjenih Arapskih Emirata, pridružile SAD-u u zračnim napadima protiv militanta u Siriji.\nNa sastanku bi trebali biti predstavnici Australije, Bahreina, Belgije Kanade, Danske, Egipta, Francuske, Njemačke, Iraka, Italije, Jordana, Kuvajta, Libana, Holandije, Novog Zelanda, Katara i Španije.\nPukovnik Ed Thomas, portparol generala Martina Dempseya koji rukovodi štabom međunarodne alijanse, izjavio je da se ne očekuju velike političke odluke.\nUoči sastanka irački zvaničnici objavili su da su militanti Islamske države okupirali vojni kamp u zapadnoj provinciji Anbar i zauzeli dio teritorije u opkoljenom sirijskom gradu Kobane na granici sa Turskom.\nVojni zvaničnici Iraka navode da su džihadisti zaplijenili oklopna vozila i tenkove i zatim zapalili kamp, prisilivši iračke trupe da ga napuste.\nAmr Musa za RSE: ISIS se ne može pobediti samo oružjem\nAnalitičari ocjenjuju da će zauzimanje Anbara omogućiti militantima Islamske države da uspostave liniju snabdijevanja potrebnu za početak ofanzive na Bagdad.\nZauzimanje iračkog vojnog kampa desilo se urpkos međunarodnim zračnim udarima, koje predvode SAD.\nBritanski šef diplomatije Philip Hammond je, tokom posjete Iraku u ponedjeljak, upozorio da zračni udari neće biti dovoljni da poraze militante i naglasio da će iračke snage sigurnosti morati da urade "težak posao na terenu".\nUN su u međuvremenu objavile da je više od 180.000 ljudi raseljeno zbog borbi u i oko grada Hit.\nU ponedjeljak je u tri bombardovanja većinski šiitskog predgrađa Bagdada ubijeno najmanje 25 ljudi, koji su se nalazili na ulicama slaveći glavni šiitski praznik.\nPosmatrači javljaju o prednosti koju militanti Islamske države imaju u borbama sa kurdskim braniocima u Kobaneu, na sirijskoj granici sa turskom.\nSirijska organizacija sa sjedištem u Britaniji Opservatorij za ljudska prava naveo je da su džihadisti zauzeli kulturni centar u Kobaneu tokom sukoba u kojim su stjerali kurdske borce u centar grada.\nMeđunarodna koalicija u međuvremenu je nastavila zračne napade oko Kobanea.\nDosad su američki avioni korišteni za bombardivanje islamističkih položaja uzlijetali iz baza u Ujedinjenim Arapskim Emiratima, u Kuvajtu i Kataru gdje se nalazi i američki zračni operativni centar za 20 zemalja u regiji.\nMogućnost korištenja i turskih baza olakšala bi zračne udare, ali je turski ministar vanjskih poslova Mevlut Cavusoglu negirao bilo kakav dogovor između Ankare i Vašingtona o korištenju zračne baze Indžirlik u Turskoj za napade na militante Islamske države.


DVA NOVA POGLAVLJA NA PUTU KA EU: Srbija u ponedeljak otvara poglavlja 6 i 30 | Ekspres.net\nDVA NOVA POGLAVLJA NA PUTU KA EU: Srbija u ponedeljak otvara poglavlja 6 i 30\n6.12.2017 . Autor:\nSrbija će u ponedeljak, 11. decembra, u Briselu otvoriti dva nova poglavlja u pregovorima o članstvu sa EU, odlučeno je danas tokom sastanka stalnih predstavnika zemalja članica EU (COREPER).\nNa ambasadorskom nivou bez rasprave potvrđena je saglasnost svih 28 država Unije da Srbija, na predstojećoj Međuvladinoj konferenciji koja se održava u ponedeljak, otvori poglavlja 6 i 30.\nPoglavlje 6 se odnosi na oblast prava privrednih društava, a poglavlje 30 na ekonomske odnose sa inostranstvom.\nIako je i poglavlje 33 o finansijskim i budžetskim odredbama do poslednjeg trenutka bilo predmet razmatranja, kako Tanjug nezvanično saznaje, pet članica Unije nije dalo zeleno svetlo za njegovo otvaranje.\nMeđu njima su Nemačka i Francuska zbog toga što nisu zadovoljne napretkom koji je Srbija ostvarila u oblasti vladavine prava, odnosno u ispunjavanju Akcionog plana za poglavlje 23 koje se onosi na pravosuđe i osnovna prava.\nU Briselu podsećaju da je napredak u poglavljima 23 i 24, koja se tiču vladavine prava u zemlji, i poglavlju 35 koje prati normalizaciji odnosa Beograda i Prištine, uslov za dalji napredak Srbije u celokupnim pristupnim pregovorima.\nSrbija je do sada u pregovorima o članstvu sa EU, od ukupno 35 poglavlja, otvorila 10 poglavlja pri čemu su dva privremeno zatvorena.\nTags članstvoeupoglavlje 23poglavlje 24poglavlje 30poglavlje 6srbija\nNEDELJNI RETROVIZOR HANES SVOBODA: Srbija bi trebalo da između 2020.i 2025. da bude spremna za punopravno članstvo u EU PRVI ČOVEK ALIJANSE JENS STOLTENBERG O SARADNJI SA SRBIJOM: Srbija je nezavisna, poštujemo to što ne želi u NATO Ljajić: Srbija postaje ozbiljna turistička destinacija


Turistička ponuda tokom predstojećeg vikenda\nNaslovna » Turizam » Turistička ponuda tokom predstojećeg vikenda\nNeko drugi 9. maj 2013. Turizam Komentari su isključeni na Turistička ponuda tokom predstojećeg vikenda\nTuristička organizacija Beograda i u ovoj turističkoj sezoni organizuje šetajuće razgledanje Zemuna i druge sadržaje.\nOd nedelje, 12. maja, dvočasovna razgledanja u pratnji turističkog vodiča realizovaće se svake nedelje sa polascima ispred zgrade Pošte u Glavnoj ulici u Zemunu. Karte po ceni od 300 dinara mogu se kupiti u Turističkom informativnom centru u Knez Mihailovoj 5, gde se mogu dobiti i sve informacije o maršruti.\nTuristička organizacija Beograda podseća da se nastupajući vikend može iskoristiti i za obilaske Dvorskog kompleksa na Dedinju, budući da će Dvor od 19. do 27. maja biti zatvoren za posete zbog priprema za sahranu na Oplencu.\nObilasci Kraljevskog i Belog dvora realizuju se u dva termina, od 10.30 i od 13.30, u pratnji profesionalnih turističkih vodiča, koji posetioce tokom dvočasovne šetnje Dvorskim kompleksom upoznaju sa istorijom, umetnošću i kulturom. Cena ulaznica je 450 dinara i uključuje organizovan autobuski prevoz sa Trga Nikole Pašića.\nLastin otvoreni autobus do Avale polazi svake subote i nedelje sa turističkog stajališta na Trgu Nikole Pašića u 10.00, 13.00 i 16.00, dok je povratak planiran za 12.00, 15.00 i 18.00. Karte se mogu kupiti u informativnom centru Turističke organizacije Beograda, kao i u Lastinim turističkim agencijama u Balkanskoj 35-39, na Savskom trgu 1a. Cena karata za odrasle je 500, a za decu do 14 godina 300 dinara.\nRazgledanja srpske prestonice pogledajte OVDE. (Beoinfo)\nTagoviavala beograd dub turizam vesti zemun\nPrethodni „Strast“ u bioskopima\nSledeći Festival harfe 2013


RAT U KARABAHU PROBA ZA SVETSKI RAT: "Ako uđe Rusija, stiže i Turska, a onda SAD i NATO" | WebTribune\nHome U FOKUSU RAT U KARABAHU PROBA ZA SVETSKI RAT: “Ako uđe Rusija, stiže i Turska, a onda SAD i NATO”\nPosted date: април 05, 2016 In: U FOKUSU\nDodaje se da Baku ima razrađenu strategiju, da ima značajnu vojnu prednost nad Jermenijom koju je stekao u prethodnoj deceniji.\nKrhki mir koji je trajao 22 godine u Nagorno Karabahu je slomljen sukobima oružanih snaga Azerbejdžana i Jermenije.\nDvodecenijski “zamrznuti konflikt“ je eskalirao, a mogao bi da postane novi poligon za sukobljavanje sila poput Rusije i Turske.\nSukobi koji su izbili 2. aprila su najveći od 1994. godine i potpisivanja Bišekovog protokola, a kako navodi Stratfor, zvanični Baku je pokušao da ublaži posledice jednostranim proglašavanjem primirja već dan kasnije.\n“Okršaji su postajali sve češći tokom prošle godine, delom i zbog toga što Baku vojnim i diplomatskim putem želi da prisvoji veći deo teritorije. Nadaju se da će dobiti ustupak od Jerevana i da će prelomiti trenutni status kvo na spornoj teritoriji u svoju korist“, piše Stratfor.\n“To je bilo moguće zahvaljujući energetskim resursima koji obezbeđuju priliv velike količine novca. Napadi su se dogodili na planinskom terenu, na kom Jermeni ne mogu da se bore, a sve je izvedeno tako da se ograniči mogući konflikt sa Rusijom, koja ima značajne snage u Jermeniji. Male operacije mogu brzo da budu prekinute pre nego što Rusija reaguje“, dodaje Stratfor.\nIpak, kako se navodi, ti manevri nisu poptuno bez rizika, uz napomenu da bi Moskva mogla svakako da uputi pomoć svom savezniku, iako Azerbejdžan želi to da izbegne.\n“Brz prekid vatre pokazuje da Baku pokušava da pomogne prethodnim naporima Rusije da se obezbedi trajni mir jer Moskva ne želi totalni rat. Ako se to dogodi, Turska bi mogla da reaguje i da se umeša, želeći da napravi balans na Kavkazu. Baku razume da ne može da se osloni samo na svoju vojsku u pokušaju promene statusa kvo. Uprkos jasnim namerama i naizgled pravog plana, ovakva strategija bi mogla da izazove veći konflikt na šta nijedna strana nije spremna“, zaključuje Stratfor.\nVekovni sukob oko Nagorno Karabaha, koji je kulminirao u vreme Sovjetskog Saveza kada je Moskva tu oblast naseljenu pretežno Jermenima pripojila Azerbejdžanu, pogađa region Kavkaza, strateški značajan za transport energenata u Iran, Tursku i luke na Bliskom istoku.\nDo eskalacije sukoba došlo je u jeku ozbiljne diplomatske krize između Rusije, koja održava dobre odnose s Jermenijom, i Turske, tradicionalnog saveznika Azerbejdžana.\nTurska je ključni saveznik Azerbejdžana, s kojim ima bliske jezičke i kulturne veze, dok a Jermenijom nema diplomatske odnose zbog različitog tumačenja masovnog pokolja Jermena u Otomanskom carstvu 1915. godine, koje Jermenija smatra genocidom, što Turska ne priznaje.\nTurska je od početka na strani Azerbejdžana i tako će biti i ubuduće, rekao je turski predsednik Redžep Tajip Erdogan, nazvavši azerbejdžanskog predsednika Ilhama Alijeva “bratom”.\nSa druge strane, ruski šef diplomatije Sergej Lavrov je najavio da će 7. aprila posetiti Baku, dok će istovremeno premijer Dmitrij Medvedev otputovati u Jermeniju.\nPOLICIJA NA TRAGU UBICI PEVAČICE: Koža zlikovca ostala ispod Jeleninih noktiju\nNepoznati virus stigao u Evropu, lek ne postoji\n“Nije uvek lako s Amerikancima, ali znate na čemu ste”\nMAGAZIN POLITIKO: Tramp je poručio Evropi – crkni


Nišlije za 1300 kaplara - 381 vesti\nNišlije za 1300 kaplara\nBy RedakcijaPosted on September 20, 2018\nUdruženje “Stazama slavnih predaka” iz Niša organizovaće od 24. septembra do 12. oktobra, povodom 100 godina od završetka Prvog svetskog rata, biciklistički maraton “Sto godina slobode 1.300 kilometara za 1.300 kaplara”, najavio je predstavnik tog udruženja Milan Lapčević.\nPrva etapa, dodao je on, biće organizovana od 24. do 30. septembra, a druga će početi 7. oktobra i završiti se 12. oktobra, na stogodišnjicu oslobodjenja Niša u Prvom svetskom ratu.\nLapčević je istakao da udruženje “Stazama slavnih predaka” organizuje biciklistički maraton u znak poštovanja, divljenja i beskrajne zahvalnosti precima koji su dali sve za slobodu.\n“Vožnju od 1.300 kilometara posvećujemo mladim kaplarima, tek svršenim srednjoškolcima, koji su direktno sa Akademije u Skoplju došli na front i doprineli izvojevanju briljantne pobede srpske vojske”, istakao je Lapčević.\nNajmladji učesnik biće student Filozofskog fakulteta u Nišu Veljko Velimirović (21), a najstariji, penzionisani oficir Vukajlo Mladenović (69).\nTag: 1300 kaplara biciklisti Nis Prvi svetski rat sećanje\nPrevious post: Kontrolišete li sedenje\nNext post: Knjige na poklon u Novom Sadu


Ekonomac „izrešetao“ mrežu Vranjanaca\nIzvor: OK RADIO - Lokalni sport - Sreda 25.04.2012 - 18:39\nKragujevčani stali na vreme, Vranjanci nejakiFudbaleri kluba malog fudbala Vranje neslavno su završili prvenstvo u Prvoj ligi. Prvo su u polufinalu Kupa Srbije izgubili na svom parketu od ekipe Ekonomca, rezultatom 7:1, a potom u poslednjem kolu prvenstva izgubili od istoimene ekipe u Kragujevcu, rezultatom 8:0. Ko zna koliko bi golova bilo u mreži mladog golmana Tasića...\nIzvor: OK RADIO - Lokalni sport - Sreda 25.04.2012 - 16:25\nPosle neuspeha na početku sezone, sa mesta trenera surduličkog Radnika smenjen Dragan Antić ReckoDragan Antić Recko, trener FK Radnik iz Surdulice, smenjen je nakon utakmice sa Slogom iz Despotovca, koja je igrana u Surdulici. - Slogu iz Despotovca smo pobedili sa 7:1, ali to nije odgovaralo predsedniku kluba Novici Tončevu. Na poluvremenu je bilo 4:0 i...\nŽuća još ne posustaje\nProglašeni najbolji košgeteri Srpske lige, Žuća Mitić na drugom mestuNajbolji strelac Prve košarkaške srpske lige „Istok“ je Milan Veljković iz zaječarske Mladosti. Ove sezone drugo mesto među najboljim strelcima prialo je vetaranu Slobodanu Mitiću, članu K.K. BSK Junior, dok je kao treći završio Milan Milenković, najbolji strelacu u ekipi šampiona, hanske Morave. Kuorizitet je da je Veljković...\nKik bokseri u Nišu\nIzvor: OK RADIO - Lokalni sport - Četvrtak 19.04.2012 - 15:36\nVranjski kik bokseri pred novim iskušenjima. Slede i profesionalni mečevi Kik boks klubovi „ Vranje „ i „Junior“ učestvovaće 28. i 29. aprila na državnom prvenstvu Srbije u K1 disciplini A i B klase u Nišu. Na ovom takmičenju od Vranjanaca će učestvovati pet takmičara u B klasi, četiri u A klasi. Na ovom prvenstvu takmičenje A...\nIzvor: OK RADIO - Lokalni sport - Četvrtak 19.04.2012 - 15:18\nDinamo konačno pobedio kod kuće, uz dva postignuta gola. Nazire se stabilizacija ekipe. Vranjski „Dinamo“ pobedio je "Hajduk Veljka" iz Negotina na „Jumkovom“ stadionu rezultatom 2: 1 u utakmici 21. kola Srpske lige istok. Golove za domaće po kišovitom terenu dali su Miloš Savić u 28 i Nikola Tasić u 48 minutu. Dinamovci i nakon ove pobede...\nIzvor: Sportske - Lokalni sport - Ponedeljak 16.04.2012 - 22:29\nNovi uspeh Tasića\nIzvor: O.K. Radio - Lokalni sport - Ponedeljak 16.04.2012 - 16:02\nDanas je u Novom Sadu održan Streljački kup Srbije, na kome je vranjski strelac Miloš Tasić potvrdio svoju visoku klasu. Tasić je objedinio titule u trostavu i u disciplini MK puška ležeći, i tako se svrstao u red najboljih srpskih strelaca. Inače, Tasić je proglašen za najboljeg sportistu Vranja, a dobitnik i nagrade "7.septembar" za izuzetan doprinos...\n« Previous 1 ... 207 208 209 210 211 212 213 214 215 » Next


Članstva i partnerstva - ITEP\nZa kvalitet nastave garantujemo članstvima i partnerstvima sa prestižnim svjetskim institucijama\nVisoka škola za informacione tehnologije, ekonomiju i preduzetništvo svojim studentima pruža mogućnost da polažu za neke od najprestižnijih svjetskih sertifikata.\nTo vam omogućavamo zahvaljujući članstvu i partnerstvima sa nekim od najprestižnijih svjetskih edukativnih institucija.\nEuropean Council for Business Education (ECBE) je međunarodna organizacija za akreditaciju i vrednovanje kvaliteta programa poslovnih studija širom Evrope.\nMisija organizacije ECBE je da prepozna, podstakne i akredituje one obrazovne institucije koje kontinuirano uvode inovacije u nastavni proces i koje su postigle izvrsnost u svome radu.\nKao član ovog uglednog savjeta sa sedištem u Belgiji, našim studentima i polaznicima obezbeđujemo najviši nivo kvaliteta nastave, uz dužnost i odgovornost da konstantno usavršavamo program i usaglašavamo ga sa realnim potrebama na globalnom tržištu rada.\nU januaru 2005. godine smo postali član glavne evropske asocijacije za učenje na daljinu EDEN – European Distance and E-learning Network (Evropska mreža učenja na daljinu i e-learning).\nZato naši studenti garantovano uče po istim principima i kriterijuma za učenje na daljinu stanovnika zemalja Evropske unije. Dodatno, pošto EDEN redovno održava istraživanja u razvoju metodologije učenja na daljinu, dobijamo najsvježija otkrića, resurse i alate koje onda kombinujemo sa našom razvojnom praksom.\nAkcentujući važnost poznavanja engleskog jezika u poslovnom svijetu koji obuhvata široko internacionalno polje mogućnosti, ostvarili smo saradnju sa British Council, vodećom međunarodnom organizacijom iz Velike Britanije koja se bavi obrazovanjem i kulturnim vezama sa zemljama širom svijeta.\nKao British Council Preparation Centre, polaznicima pružamo mogućnost polaganja Cambridge ESOL ispita – FCE i BEC Vantage English Certificate, čije diplome i sertifikati spadaju među najpoznatije i najcjenjenije kvalifikacije za engleski jezik na svijetu.\nECDL predstavlja sistem sertifikacije znanja iz oblasti poslovne upotrebe računara, priznat u više od 160 zemalja sveta.\nInternational Qualifications Network (dosadašnji British Instutute of Management Studies) jedna je od najbrže rastućih globalnih organizacija koja obezbjeđuje internacionalnu sertifikaciju relevantnu za sektor biznisa i finansija.\nMisija ovog instituta iz Velike Britanije je u tome da omogući svjetski priznate i cijenjene kvalifikacije onim poslovnim muškarcima i ženama koji žele da ostvare izuzetne uspjehe i postignuća. Sertifikati IQN-a zvanično su priznati i cijenjeni u više od 160 zemalja svijeta.\nČuveni Chartered Institute of Marketing (CIM) iz Velike Britanije, prestižni je međunarodni institut za profesionalnu sertifikaciju i edukaciju stručnjaka iz oblasti marketinga i biznisa.\nCIM je ugledna institucija koja više od 100 godina okuplja profesionalce iz oblasti marketinga i danas ima vodeću ulogu u sertifikaciji marketinških stručnjaka.\nChartered Management Institute je prestižna međunarodna institucija za profesionalnu edukaciju i sertifikaciju menadžera, koja je, tokom svog dugogodišnjeg rada, aktivno učestvovala u promociji i razvoju teorije i prakse menadžmenta i liderstva, i uspostavila visoke standarde u edukaciji u ovim naučnim oblastima.\nZahvaljujući partnerstvu sa ovom prestižnom edukativnom ustanovom, naši studenti mogu steći više različitih CMI sertifikata tokom školovanja.\nU 2009. godini, od strane Human Resource Certification Institute, Instituta za sertifikaciju menadžera ljudskih resursa iz Sjedinjenih Američkih Država dobili smo status HRCI Approved Provider, čime smo ovlašćeni za obuku, testiranje i izdavanje Proffesional in Human Resources i Senior Proffesional in Human Resources sertifikata.\nHRCI sertifikacija je cijenjena u krugu direktora i profesionalaca u sektorima za ljudske resurse širom svijeta.\nViše od 250.000 HR profesionalaca ima ova zvanja. Preuzimanjem ovih zvanja dobijate dokaz o realnoj stručnosti u oblasti rukovođenja ljudskim resursima u preduzećima i ispunjene uslove za bolju naplatu Vašeg profesionalnog znanja.\nIste godine postali smo član Udruženja za upravljanje projektima Srbije – YUPMA, čime smo ovlašćeni da vršimo obuku prema programu internacionalne sertifikacije projektnih menadžera u skladu sa standardima IMPA (International Project Management Association).\nU pitanju je obuka za sertifikaciju: D nivo – Certified Project Manager Associate, C nivo – Certified Project Manager, B nivo – Certified Senior Project Manager, A nivo – Certified Project Director.\nCertiport, kao jedan od nekoliko najvećih svjetskih test centara, ovlašćen je za testiranje i kompletan proces sertifikacije za veliki broj najuticajnijih institucija, čiji su sertifiati, diplome i licence potvrda stručnosti najvišeg nivoa.\nAmerička trgovinska komora u Bosni i Hercegovini (AmCham BiH) okuplja najuspješnija preduzeća i organizacije iz svih sektora privrednog i društvenog života. Komora ujedinjuje pravne i konsultantske kompanije, ICT kompanije, agencije za odnose s javnošću, marketing i oglašavanje, kao i neprofitne i obrazovne organizacije i ustanove.\nOvim članstvom ITEP visoka škola je postala dio prestižne AmCham svjetske mreže, koja zastupa interese preko 3 miliona registrovanih kompanija u svim dijelovima svijeta.


Tužilaštvo RS Archives - BHDijaspora.net\nOpasno se zakuhalo, Milorad Dodik veoma žustro odgovorio Tužilaštvu RS: “Gdje su počinioci ubistva Davida Dragičevića?”\nČlan Predsjedništva Bosne i Hercegovine Milorad Dodik poručio je Tužilaštvu RS da bi im bilo bolje da rade svoj posao za šta ih narod plaća i što je i on samo tražio od njih, “umjesto što troše energiju na pisanje saopštenja i pravdaju se za nešto što ne mogu opravdati”. Na pitanje da prokomentariše saopštenje …\nOpasno se zakuhalo, Milorad Dodik veoma žustro odgovorio Tužilaštvu RS: “Gdje su počinioci ubistva Davida Dragičevića?” Read More »\nTužilaštvo RS-a žestoko odgovorilo Dodiku zbog navoda na konferenciji za medije: “Ne poznaje osnovne pojmove, iznosi neistine!”\nTužilaštvo Republike Srpske uputilo je žestok odgovor povodom navoda člana Predsjedništva BiH Milorada Dodika iznesenih na konferenciji za novinare. Dodik je, govoreći o ubistvu načelnika Sektora Kriminalističke policije PU Prijedor Radenka Bašića, optužio Okružno javno tužilaštvo u Prijedoru i Republičko javno tužilaštvo RS za opstrukciju u otkrivanju i gonjenju učinioca ovog krivičnog djela. Kako su …\nTužilaštvo RS-a žestoko odgovorilo Dodiku zbog navoda na konferenciji za medije: “Ne poznaje osnovne pojmove, iznosi neistine!” Read More »\nNapad na sudiju i javnog tužioca u Doboju, ima uhapšenih!\nPolicija Republike Srpske uhapsila je jučer osobu inicijala G.N. iz Dervente zbog postojanja osnova sumnje da je počinila krivično djelo napada na sudiju i javnog tužioca. Nezvanično, slobode je lišen Goran Nović iz Dervente koji je osumnjičen da je uputio prijetnje opasne po život tužiteljici Okružnog javnog tužilaštva Doboj Nataši Božičković. U toku je kriminalistička …\nNapad na sudiju i javnog tužioca u Doboju, ima uhapšenih! Read More »\nPonovo je održano okupljanje građana Pravda za Davida na Trgu Krajine u Banjaluci. Otac nastradalog Davida Dragičevića, Davor obratio se okupljenima. On je rekao da Tužilaštvo i MUP RS ne smiju reći šta je istina, jer je previše surova. Zato je pozvao sve građane da 7. jula na Trgu Davida Dragičevića dođu i mirno i …\nDavor Dragičević ima nove snimke! “SVE ĆU PUSTITI, NEKA VIDI SVIJET KAKO UBIJATE DIJETE” Read More »


Novak na srpskom: Hvala Sidneju, poljubac za Srbiju! Ostanite na dublu! | Mondo Portal\nNovak Djokovic izjava na srpskom poljubac za celu Srbiju ATP kup pobeda Nadal\nNovak na srpskom: Hvala Sidneju, poljubac za Srbiju! Ostanite na dublu! 0 Podeli Podeli na facebook Podeli na twitter Podeli na viber Pošalji na mail\n12.01.2020. / 13:14\nIzvor mondo.rs 12.01.2020. / 13:14\nDrugi reket sveta odigrao neverovatan meč protiv Rafaela Nadala, a potom se obratio publici na srpskom jeziku.\nNeverovatna partija Novaka Đokovića donela je 29. pobedu Srbina nad Rafaelom Nadalom, ali i vrlo važan trijumf u finalu ATP kupa.\nĐoković je trijumfom označio da će Srbija u dubl meču moći da se bori za trofej, a posle pobede nad velikim rivalom, Novak je imao šta da kaže i publici u Sidneju.\nUpitan da li je nekada igrao pred publikom koja ga je toliko podržavala, Đoković je bio jasan.\n"Ne. Ovo je stvarno neverovatno. Podrška koju smo imali u Brizbejnu i sada ovde u Sidneju... Podigli ste navijanje na drugi nivo! Stvarno neverovatno. Moram sada da kažem nekoliko reči na srpskom jeziku", iznenadio je drugi reket sveta Džima Kurijera.\nUsledila je poruka prisutnima na maternjem jeziku.\n"Želim da se zahvalim svima koji ste došli danas i svima koji nas podržavaju sada na televiziji, celoj Srbiji šaljemo veliki zagrljaj i poljubac. Ostanite molim vas za poslednji meč da osvojimo titulu", poručio je Đoković na srpskom.\nNjegovom pobedom Srbija je izborila odlučujući meč, a očekuje se da će Đoković uz Viktora Troickog pokušati da donese trofej Srbiji.\nKurijer, koji je vodio intervju, našalio se da je razumeo sve što je Novak rekao na srpskom jeziku, a naš teniser je govorio i o Nadalu i samom meču u kojem je slavio 6:2, 7:6.\n"Svaki put kad igram protiv Rafe igramo mnogo dugih poena. Bilo je nekih neverovatnih razmena. Sve je funkcionisalo kako treba u prvom setu. Da je Rafa iskoristio one brejk lopte u drugom setu, meč je lako mogao da ode u treći set, a onda svako to može da pobedi. Na ovom nivou, jedan poen može sve da odluči."


Savet psihologa: Vodite brigu o sebi i svom zdravlju – Radio KFOR Srpski\nPandemija korona virusa, pored toga što ugrožava fizički integritet ljudi, pogađa i naše mentalno zdravlje, smatraju stučnjaci.\nVeoma je važno poštovati preporuke i mere nadležnih, jer tako štitimo sebe i druge. Na taj način pomažemo i zdravstvenom sistemu da efikasnije deluje. Ipak, ovaj zadatak nije lak, zato nam je potrebno još dosta vremena da prihvatimo novu realnost. Važno je uspostaviti rutinu u novim okolnostima, organizovati svoj dan, ograničiti vreme provedeno pred tv ekranom ili na internetu. Bavite se onim što vam pričinjava zadovoljstvo, preporučuje Milena Dabetić, diplomirani psiholog.\n”Čitajte, slušajte ili gledajte priče koje vas inspirišu, zasmejavaju, neguju vašu duhovnost ili vas podsećaju na vaše osnovne vrednosti. Slušajte muziku koja utiče pozitivno na vas i zaigrajte uz vašu omiljenu pesmu. Razmislite o kretanju i vežbanju, posebno ako osećate manjak energije. Istezanje i bavljenje kratkim napornim vežbanjem ili trening snage mogu pomoći telu da se oseća jačim.“\nZa prevazilaženje situacije u kojoj se nalazimo, bitno je voditi brigu o sebi i svom zdravlju. Psiholozi savetuju da je važno da nam dan bude organizovan. Možemo čak i svakog jutra napraviti spisak obaveza, jer time stvaramo osećaj produktivnosti i normalnosti.\nPreviousPrevious post:Na današnji dan The Band objavio istoimeni kultni albumNextNext post:Budi deo online kursa „Eko-grafika“


Panel diskusija u Negotinu, 08. decembar 2011. | Partneri Srbija\nHome › Некатегоризовано › Panel diskusija u Negotinu, 08. decembar 2011.\nPanel diskusija u Negotinu, 08. decembar 2011.\nBy admin • 9. децембар 2011.\nPanel diskusija „Diskriminacija u Srbiji: Uloga Poverenika za zaštitu ravnopravnosti“ održana je u četvrtak, 08. decembra 2011. godine od 11 do 14 časova, u Domu kulture u Negotinu.\nU nastojanju da se pruži podrška otvorenom dijalogu o diskriminaciji u Srbiji i unapređenju saradnje na sprečavanju diskriminacije, panel diskusija imala je za cilj upoznavanje javnosti sa nadležnostima i načinom rada Poverenika za zaštitu ravnopravnosti u oblasti zaštite od svih oblika diskriminacije. Panel u Negotinu okupio je predstavnice/predstavnike lokalne samouprave i aktiviste/aktivistkinje organizacija civilnog društva koje se bave zaštitom ljudskih prava. Posebna pažnja na panelu posvećena je pitanjima prava osoba sa invaliditetom, kao i specifičnostima Negotina i okoline u pitanjima diskriminacije.\nNa panelu su govorili Gorica Čolić, savetnica u Sektoru za postupanje po pritužbama u kancelariji Poverenika za zaštitu ravnopravnosti, i Dušan Prvulović, koordinator Odbora za ljudska prava Negotin, članice CHRIS mreže.\nPanel diskusija je deo projekta Partnerstvo za toleranciju i zaštitu od diskriminacije čiji je cilj unapređenje sistema zaštite od diskriminacije u Srbiji i doprinos izgradnji društvene kohezije. Projekat se sprovodi uz podršku Delegacije Evropske unije u Srbiji, i u saradnji sa Poverenikom za zaštitu ravnopravnosti.\nNakon panel diskusije, Odbor za ljudska prava Negotin organizovao je okrugli sto „Poštuj različitosti – jednakost za sve“ o problemu arhitektonskih barijera, kao i drugih poteškoća sa kojima se osobe sa invaliditetom u Negotinu suočavaju. Okrugli sto deo je projekta „Poštuj različitosti – jednakost za sve“ koji CHRIS mreža sprovodi uz podršku The Balkan Trust for Democracy i Kraljevine Holandije.\n« Obuka o zaštiti podataka o ličnosti\nMedijacija u slučajevima diskriminacije – Prezentacije u Beogradu »


Obezbediti jaku poziciju Rusije posle sankcija - 26.05.2015, Sputnik Srbija\nObezbediti jaku poziciju Rusije posle sankcija\nPredsednik Rusije Vladimir Putin učestvuje na forumu „Poslovna Rusija“. U svom uvodnom govoru, predsednik se dotakao antiruskih sankcija Zapada koje mogu biti... 26.05.2015, Sputnik Srbija\n12:46 26.05.2015 (Osveženo: 16:19 05.10.2015)\nPredsednik Rusije Vladimir Putin učestvuje na forumu „Poslovna Rusija“. U svom uvodnom govoru, predsednik se dotakao antiruskih sankcija Zapada koje mogu biti korisne za biznis.\n4 Maj 2015, 07:00\nKako je naveo predsednik Rusije, promene kursa rublje „povećavaju konkurentnost domaće proizvodnje“, ali takve mogućnosti mogu biti vremenski ograničene“.\nPutin je naglasio da oni „treba maksimalno brzo da povećaju nesirovinski izvoz“ i „osvoje sopstveno tržište“.\n„Kada naši partneri u nekim zemljama progledaju i ukinu sankcije, šta onda da radimo? Moraćemo nekako da reagujemo, inače ćemo se naći pod prilično teškim uslovima u okviru Svetske trgovinske organizacije. Da se to ne bi desilo, potrebno je intenzivno raditi“, rekao je šef ruske države.\nNe može se dopustiti da zakulisni biznis utiče na vlast\nVlast ne treba da se ograđuje od biznisa, s njim treba sarađivati, saopštio je predsednik Rusije Vladimir Putin.\n„Normalno je da ljudi iz poslovnog sveta sarađuju sa predstavnicima vlasti. Ne može se dozvoliti da biznis iza kulisa utiče na odluke koje donosi vlast. To je onda korupcija. Biznis može da ima uticaj, ali samo javno“, naveo je predsednik.\n„To treba biti transparentno“, naglasio je predsednik.\n23 Maj 2015, 07:10\nOpasno je u potpunosti se odreći stranih proizvoda\nRusija ne može u potpunosti da prestane da koristi strane proizvode, saopštio je predsednik Rusije Vladimir Putin.\n„Treba li u potpunosti isključiti strance? To je opasna stvar“, izjavio je predsednik.\nŠef ruske države je naveo primer koncerna „Ford“, koji je stvorio uspešan biznis, kombinujući robu i kvalitet.\n„I tako je krenulo“, zaključio je Vladimir Putin.\nIsključivanje državnih kompanija i stranaca iz javnih nabavki bi bilo pogrešno\nUčesnici Foruma predložili su da se tokom trajanja sankcija promene uslovi učešća stranih kompanija u javnim nabavkama. Na primer, ako postoje dva ruska učesnika na tenderu, predlaže se isključivanje strane ponude. „To je veoma važna stvar — obezbeđenje kvaliteta potrošaču. U vezi sa tim, teško mi je, ipak, da se složim sa vama da je potrebno u potpunosti isključiti državne kompanije. Stvar nije samo u tome da svi treba da budu ravnopravni. Potrebno je prosto osigurati iste uslove za mala i srednja preduzeća, kako kompanije sa učešćem države ne bi dominirale“, rekao je Putin.\n„Kao drugo — ne treba isključivati strance koji su iskoristili situaciju koju su im svojim sankcijama dali u ruke naši partneri i konkurenti iz evropskih zemalja i Sjedinjenih Država“, dodao je predsednik.\nTreba razmisliti o stvaranju centra za transfer tehnologija\nPredsednik Rusije Vladimir Putin smatra da treba razmotriti ideju o stvaranju centra koji bi se bavio transferom tehnologija.\n„U principu, već se stvara sistem koji pomaže u transferu tehnologija, ali je, sigurno, potrebno razmotriti interesantan predlog o stvaranju specijalnog centra“, rekao je Putin na biznis-forumu „Poslovna Rusija“.


ADRIA MEDIA GROUP S PARTNERIMA OBELEŽILA POČETAK TREĆEG CIKLUSA PROJEKTA „ZASADI DRVO“, ČIJI JE CILJ SADNJA 200.000 NOVIH SADNICA – Adria Media Group\nTreći ciklus projekta čiji su pokretači Adria Media Group i dm drogerie markt zvanično je najavljen događajem održanim 3. septembra u Botaničkoj bašti „Jevremovac“. Događaj je otvorio potpredsednik Vlade Srbije i ministar poljoprivrede, šumarstva i vodoprivrede Branislav Nedimović, a govorili su: ministar Branko Ružić u ime Ministarstva prosvete, nauke i tehnološkog razvoja, Ana Aleksić, članica uprave Adria Media Group, Svetlana Jovanović Mitić, menadžerka marketinga u kompaniji dm drogerie markt, predstavnici institucionalnih partnera i javne ličnosti. Tim povodom organizovana je izložba „Umetnost prirode“ slikara Đorđa Stanojevića.\nTreći ciklus projekta „Zasadi drvo“ nosi naziv „Četiri godišnja doba“, a zvanično je počeo danas s ciljem da se posadi duplo veći broj stabala u odnosu na prethodnu godinu. U narednih sedam meseci planirana je sadnja 200.000 sadnica širom Srbije i nastavak aktivnosti u cilju informisanja i edukacije, a čiji je primarni cilj promena navika građana. Teme koje će biti u fokusu projekta ove sezone su: biodiverzitet, značaj povezanosti čoveka sa prirodom i važnost edukacije i informisanja javnosti o očuvanju i zaštiti prirode.\nAna Aleksić, članica uprave Adria Media Group, istakla je zadovoljstvo što je „porodica Zasadi drvo“ sve brojnija, ciljevi iz godine u godinu sve ambiciozniji, a rezultati sve značajniji. „Naši planovi su i ove sezone ambiciozni, ali realni zahvaljujući, pre svega, podršci partnera sa kojima realizujemo projekat. Nastavljamo da organizujemo akcije sadnje, edukujemo i informišemo javnost i okupljamo sve koji prepoznaju važnost ove teme.\nBudućnost je u našim rukama i svako od nas direktno na nju utiče. Naš primarni cilj ove godine je da građani shvate da je ključ u pojedincu, da je odgovornost svakog od nas da svojim postupcima doprinesemo zdravijoj budućnosti. I ove godine iz sve snage nastavljamo da se borimo za zeleniju Srbiju,“ zaključila je Ana Aleksić.\nDa podsetimo, u prvoj godini akcije „Zasadi drvo“ postavljen je rekord time što je u jednom danu posađeno više od 51.000 sadnica, dok je naredne, 2020. godine zasađeno više od 100.000 sadnica širom Srbije i prikupljeno 1,5 tona semena.\nAkciju sadnje stabala pokrenuli su Adria Media Group i dm drogerie markt, uz podršku Ministarstva poljoprivrede, šumarstva i vodoprivrede – Uprave za šume, JP „Srbijašume“, JP „Vojvodinašume“, Pokreta gorana Srbije, Privredne komore Srbije, Botaničke bašte „Jevremovac“ i Šumarskog fakulteta u Beogradu i Šumarske škole Kraljevo, a od ove sezone i Ministarstva prosvete, nauke i tehnološkog razvoja i Zavoda za zaštitu prirode.\nPosted in VestiTagged Ana Aleksić, dm drogerie, zasadi drvo


Porezna uprava FBiH za 11 mjeseci naplatila 349,39 miliona KM više nego lani - Klix.ba\nbiznis Porezna uprava FBiH za 11 mjeseci naplatila 349,39 miliona KM više nego lani\nPorezna uprava FBiH za 11 mjeseci naplatila 349,39 miliona KM više nego lani\n11.12.2007. u 11:39\nTokom jedanaest mjeseci ove godine zabilježen je značajan porast javnih prihoda koje prikuplja Porezna uprava Federacije BiH.\nUkupno je naplaćeno 2.721.766,767 KM poreznih prihoda, što je za 349,39 miliona KM ili za 14,73 posto više u odnosu na isti period prošle godine.\nU strukturi naplaćenih poreznih prihoda u nadležnosti Porezne uprave FBiH najviši iznos odnosi se na doprinose za penzijsko-invalidsko, zdravstveno i osiguranje za slučaj nezaposlenosti kojih je u 11 mjeseci 2007. godine naplaćeno 1.771.503.066 KM, što je za 222,2 miliona KM ili za 14,34 posto više u odnosu na isti period prošle godine.\nDoprinosi za penzijsko-invalidsko osiguranje su naplaćeni od 973,9 miliona KM, što je za 121,5 miliona više u odnosu na isti period prošle godine, odnosno 14,3 posto.\nDoprinosi za zdravstveno osiguranje su povećani za 87,4 miliona KM, odnosno 14,2 posto, a doprinosi za osiguranje od nezaposlenosti su povećani za 13,2 miliona KM ili 16 posto.\nPorast naplate prihoda u proteklih 11 mjeseci ove godine rezultat je kontinuiranih aktivnosti svih službenika Porezne uprave FBiH koji su tokom ovog perioda intenzivno vršili poslove iz nadležnosti Porezne uprave FBiH, a posebno vršili pojačan inspekcijski nadzor putem uredskih i terenskih kontrola na području cijele Federacije, saopćeno je iz Porezne uprave Federacije BiH.\nPotrebno je naglasiti da je osim povećanja naplate fondovskih prihoda u periodu januar-novembar ove godine povećana i naplata direktnih poreza u iznosu od 613.121.079 KM, što je za 80,7 miliona KM, ili za 15,17 posto više u odnosu na isti period prošle godine.\nPovećani su prihodi po osnovu poreza na plaću od 198.535.430 KM, što je za 30,4 miliona KM, ili za 18,1 posto više u odnosu na isti period 2006. godine, poreza građana koji su povećani za 24,9 miliona KM, ili za 31 posto, kao i poreza na dobit, ostalih poreza, te naknada i taksi čija je naplata također povećana u odnosu na isti period prošle godine.\nPorezna uprava FBiH navodi da će nastaviti poduzimanje aktivnosti iz svoje nadležnosti, koje će dovesti do povećanja naplate poreznih i ostalih javnih prihoda.


IVICA DAČIĆ I MILORAD DODIK: NASTAVAK ZAGRLjAJA BEOGRADA I BANjALUKE - PROPAGANDA UMJESTO PRIVREDNE SARADNjE - Jedinstvena Bosna i Hercegovina\nIVICA DAČIĆ I MILORAD DODIK: NASTAVAK ZAGRLjAJA BEOGRADA I BANjALUKE - PROPAGANDA UMJESTO PRIVREDNE SARADNjE\nDačić i Dodik: Nastavak zagrljaja Beograda i Banjaluke\nPremijer Srbije Ivica Dačić sa predsjednikom RS Miloradom Dodikom\nPrve destinacije srpske vlade, koja je tek sela za kormilo vlasti, razume se, svojevrsne su poruke o njenim prioritetima. Među njima je i Banjaluka, gde je održana zajednička sednica Vlade Srbije i Vlade Republike Srpske. Tamo su dva kabineta razgovarala o nekoliko budućih ekonomskih projekata. Izgleda, međutim, da ni novoizabrana vlast u Beogradu, baš kao i sve koje su joj prethodile, neće objasniti zašto su specijalne veze Srbije i Republike Srpske važniji prioritet nego veze Srbije i Bosne i Hercegovine.\nVeoma često su se specijalne paralelne veze između Beograda i Banjaluke, uspostavljene pre šest godina, opravdavale potrebom intenziviranja privredne saradnje. Čak ako se za trenutak u zagradu stavi pitanje zašto okvir te saradnje s one strane Drine umesto Republike Srpske ne bi bila Bosna i Hercegovina, očigledno je da tokom svih prethodnih godina, uprkos specijalnim vezama i geografsko-prirodnim darovima neba, kakav je, recimo, reka Drina, te posebe veze Beograda i Banjaluke, baš ništa na planu ekonomije nisu donele, primećuje ekonomista Miroslav Prokopijević.\nPa, šta je onda, misija, tih specijalnih veza, ili, kako narodski kaže primijer Ivica Dačić, „grljenja i ljubljenja“ između Srbije i Republike Srpske?\n„Do sada nekih opipljivih privrednih projekata na liniji Republika Srpska – Srbija jedva da je bilo. Jedino čega mogu da se setim jeste kupovina Telekoma Republike Srpske, što nije bogznakakav potez ni za njih tamo ni za nas ovde – jer ovde smo se zadužili 600 miliona evra da bi to moglo da se kupi, a tamo su dobili vrlo rđavog operatera i vlasnika.\nZa druge stvari ja ne znam, iako cela istočna Bosna gravitira Srbiji, što je tu jedna velika reka koja se prosto nudi. Ali, svejedno što je priroda učinila sve – čovek nije uradio ništa, tako da pretpostavljam da će i dalje dominirati politika grljenja i ljubljenja, a da će stvarnih dela biti jako malo. Gledaćemo ih, dakle, kako ruke šire, u obraz se ljube, a realnih dela nigde“, kaže Prokopijević.\nPolitika zagrljaja dveju vlada u Banjaluci, dodaje Prokopijević, šalje dvostruku poruku: „Banjaluka da dobro stoji sa novom ekipom u Beogradu i novog kabineta u Beogradu da nije odustao od tradicionalnog nacionalističkog nakašljavanja na temu Republike Srpske“.\nPremijer Srbije Ivica Dačić poručio je sa zajedničke sednice vlade Srbije i vlade Republike Srpske u Banjaluci da Srbija poštuje Dejtonski sporazum, ali da nema preči interes od saradnje s Republikom Srpskom.\n"To je jasna politika koju Srbija ima i na osnovu te politike razvija i svoje odnose s Banjalukom i Sarajevom. S druge strane, Srbija ima i paralelne i specijalne odnose s RS, što je potpuno razumljivo. Ja ne znam da li iko na svetu može da kaže ijednu reč protiv te saradnje, osim da je pohvali", istakao je premijer Srbije.\nDakle, Banjaluka je, među najvažnijim spoljnopolitičkim – tačnije – unutrašnjopolitičkim prioritetima Beograda, neuvijeno nam kaže Dačić.\nSrpski premijer je, govoreći o nužnosti privredne saradnje, pomenuo projekat "Podrinje", koji treba da poveže opštine iz Srbije i Republike Srpske sa obe strane reke Drine, potom brže sprovođenje sporazuma o hidropotencijalu na srednjoj Drini, kao i pitanja putne infrastrukture, dvojnog državljanstva i projekat "Južni tok".\nKao da je osetio potrebu da ih opravda, Dačić je specijalne odnose Srbije sa Republikom Srpskom pokušao da uvije u oblandu regionalne saradnje u Evropi. S pravom kaže da je ona osnova funkcionisanja i u samoj Evropskoj uniji, ali populistički propušta jednu „sitnicu“ – naime, to da Srbija nije regija ili region nego država. Iz čega, onda, proizilazi pitanje za Dačića, zašto država Srbija za realizaciju privrednih projekata koje je pobrojao ne bira državu Bosnu i Hercegovinu nego jedan njen deo – srpski entitet?\nSrbija, kaže predsednik srpske vlade, pošto je ritualno pomenuo poštovanje Dejtonskog sporazuma, nema preči interes od saradnje sa Republikom Srpskom. Zašto? Zašto bi saradnja sa Bosnom i Hercegovinom bila u manjem interesu Srbije nego saradnja sa Republikom Srpskom?\nSonja Biserko, čelnica Helsinškog odbora za ljudska prava, ocenjuje za Radio Slobodna Evropa da će novoizabrana vlast još odlučnije nego do sada nastaviti ambivalentni odnos prema Republici Srpskoj, odnosno, Bosni i Hercegovini:\n„Na žalost, ja smatram da se ta politika nastavlja još većim intenzitetom, s obzirom da su prethodnu vladu smatrali izdajničkom u pogledu nacionalnih interesa, pre svega zbog ustupaka koje je napravila sporazumima sa Kosovom i zbog te retorike koja je u pogledu Bosne i Hercegovine i Republike Srpske sve vreme bila ambivalentna. Međutim, ovo što je sad na delu kao strategija nove vlade, koja još nije ni definisana jer se kupuje vreme, zadržava taj smer iza kojeg je taj deo naše političke elite uvek stajao. Ova poseta je samo jedna od tačaka na kojima ona zapravo demonstrira svoje strateške odrednice“, kaže Biserko.\nKakve nade i ciljeve vlast Srbije, srednjoročno i dugoročno gledano, krije u skutima u pogledu Bosne i Hercetovine, odnosno, njenog srpskog entiteta, pitamo našu sagovornicu:\n„To treba staviti u kontekst krize u kojoj se objektivno nalazi Bosna i Hercegovina i svakodnevnih najradikalnijih izjava Milorada Dodika u pogledu budućnosti, što nije slučajno. On prosto pokušava na taj retorički način da zapravo Bosnu obesmisli kao državu, što je u skladu sa ovom strategijom koju Beograd demonstrira. Dakle, to je, apsolutno, zajednička akcija: jedna ide na retoričkom nivou i na planu osporavanja svih zajedničkih institucija u Bosni, a s druge strane se odvija ova, uslovno da kažem, agresija Srbije prema Republici Srpskoj“, ocenjuje Sonja Biserko.\nPROPAGANDA UMJESTO PRIVREDNE SARADNjE\nSpecijalne veze RS i Srbije: Propaganda umjesto privredne saradnje\nPremijeri Srbije i RS Ivica Dačić i Aleksandar Džombić uz predsjednika RS Milorada Dodika u Banjaluci 2. oktobra 2012. godine\nOvih dana navršilo se šest godina od potpisivanja Sporazuma o uspostavljanju specijalnih paralelnih odnosa između Republike Srpske i Republike Srbije, čiji je fokus trebalo da bude privredna saradnja. Analitičari tumače da je Sporazum ostao mrtvo slovo na papiru, ali i da se redovno potezao kao dio političkog xafsinga vladajućih struktura.\nTe 2006. godine svoj potpis na Sporazum stavili su predsjednici Srbije i RS, Boris Tadić i Dragan Čavić, te predsjednici vlada Vojislav Koštunica i Milorad Dodik. Šest godina kasnije, od cijele priče o privrednoj saradnji i investicijama ostalo je tek prikupljanje političkih poena na račun dokumenta koji, de facto, nije zaživio u praksi.\nPrivredni odnos RS i Srbije obilježen je velikim poslom prodaje Telekoma Srpske na čemu se sve, otprilike i završilo. O čemu se u suštini radi, tumači ekonomista Damir Miljević.\n''Promocija, kao, dobrih odnosa bez ikakve podloge i sadržaja pogotovo kad je u pitanju ekonomija. Istina išle su neke delegacije ko biva u Beograd i iz Beograda dolazile ovamo. Međutim, mi smo svakako upućeni na Srbiju tako da je rezultat tih posjeta bio čisto estradni.''\nMiljević kaže da se zajednički privredni i investicioni projekti izmađu RS i Srbije nisu realizovali, ali su se realizovale toliko puta plasirane velike priče iza kojih ne stoje nikakvi rezultati. Upravo o pričama i to onima čija je konotacija isključivo politička, govori i profesor za Jugoistočne evropske studije Univerziteta u Grazu Florian Bieber, komentarišući Sporazum o specijalnim i paralelnim odnosima.\n''Ako je u pitanju ekonomski sporazum, najlogičnije je da bude sa susjednom državom, a ne sa nekim entitetom, tako da je taj sporazum dokaz da se više odnosi na političke odnose, a politički odnosi su zato što se smatra da je podrška Republici Srpskoj patriotski ili neki nacionalni prioritet i važno je za Srbiju ili barem Vladu Srbije da priča o tome. Mislim, to je uvijek na nivou propagande, to nije nešto suštinski, ali ta podrška uvijek se koristi za izbore. Naravno to je na etničkoj osnovi, a ne na nivou neke racionalne saradnje, jer to bi trebalo da bude sa BiH.''\nIstorija sporazuma o specijalnim i paralelnim vezama RS i Srbije počela je dokumentom iz februara 1997.godine, a potom je sličan potpisan u martu 2001. godine. Suštinsku prirodu sporazuma, javnost je protumačila tri godine nakon potpisivanja posljednje verzije kada je 2009. godine srbijanski predsjednik Boris Tadić otvorio na Palama školu pod nazivom „Srbija“. Upravo je tu politički segment specijalnih i paralelnih veza došao do punog izražaja.\n''Te veze su isključivo korištene za samopromociju političkih elita, znači ovdašnjeg SNSD-a i Demokratske stranke u Srbiji Borisa Tadića'', kaže za RSE novinar portala Buka Dragan Bursać.\nDodaje da finansijske veze Srbije i RS ipak postoje, ali na jednom drugačijem nivou.\n''Na nekom tajkunskom nivou, na nekom jaranskom, burazerskom nivou, te veze postoje na čitavom Balkanu, tako da tu ne treba biti nešto pretjerano pametan pa vidjeti kako to savršeno funkcioniše.''\nČak je i predsjednik Vlade Srbije Ivica Dačić potvrdio da su se specijalne i paralelne veze svodile na srdačne susrete zvaničnika gdje se više grlilo i ljubilo, a ponajmanje radilo. Dačić se u to uvjerio, prema sopstvenom priznanju, na brojnim sastancima posvećenim toj temi.\n''Gde je otprilike dnevni red uvek bio isti, sa istim pitanjima, što znači da ona nisu bila rešavana.''\nA koja je istinska funkcija Sporazuma o specijalnim i paralelnim odnosima potvrdio je ljetos i predsjednik RS Milorad Dodik, boraveći u posjeti kod tada novoizabranog predsjednika Srbije Tomislava Nikolića. Oni su se u Beogradu složili da je potrebno unaprijediti saradnju između Srbije i RS i reaktivirati Vijeće za implementaciju Sporazuma. Šest godina nakon njegovog potpisivanja.\nObjavio/la haler u 05:17, 1 komentar(a), print, #


BiH: Ubrzati izgradnju auto-puta od Sarajeva do Beograda – Televizija srpske dijaspore\nBiH: Ubrzati izgradnju auto-puta od Sarajeva do Beograda\nMinistar komunikacija i transporta u Savjetu ministara BiH, Vojin Mitrović, rekao je da će uložiti sve napore, da se ubrza izgradnja auto-puta Sarajevo-Beograd.\n“Neosporan je interes da Sarajevo povežemo sa Beogradom. Razumijem da traje epidemija virusa korona, ali možemo barem završiti dio posla, koji se odnosi na definisanje trase tog auto-puta”, rekao je Mitrović.\nOn je istakao, da je na realizaciji projekta izgradnje ovog auto-puta, trenutno evidentan određeni zastoj, prije svega na dijelu od Brčkog prema Sarajevu, dodavši da je malo toga urađeno i kad je riječ o trasi od Sarajeva prema Višegradu i Vardištu.\nMitrović je za “Nezavisne novine” rekao, da je most “Bratoljub”, koji spaja Bratunac i Ljuboviju, već nekoliko godina završen i da stoji bez izgrađenog graničnog prelaza zbog čega, istakao je, nažalost, i nije mogao biti u funkciji, a sigurno je u interesu obje zemlje da ovaj granični prelaz zaživi.\nKada je riječ o mostu na rijeci Savi, u naselju Čatrnja, kod Gradiške, Mitrović je naveo da gradnja uglavnom ide zadovoljavajućom dinamikom, te dodao da se na gradilištima BiH i Hrvatske radi intenzivno i rezultati su vidljivi.\nGovoreći o aktivnostima koje BiH sada sprovodi, u vezi sa pitanjem predstojeće izgradnje jadransko-jonske magistrale, Mitrović je naveo da bi do kraja godine trebalo da bude poznato koja će trasa od pet ponuđenih biti izabrana za izgradnju buduće magistrale, koja svojim dijelom prolazi i kroz Srpsku, odnosno preko teritorije grada Trebinja, a za šta je neophodna i saglasnost FBiH, Hrvatske i Crne Gore.\nKada je riječ o izmjenama Zakona o osnovama bezbjednosti saobraćaja na putevima u BiH, Mitrović je istakao da se prijedlozima djeluje proaktivno, kako bi u zakonu imali najbolja rješenja, te nastavili sa sprovođenjem međunarodnih konvencija, posebno Razvojnih ciljeva UN, dobre prakse i iskustava EU i zemalja u regionu.\nOn je naglasio, da je krajnji cilj da se dobije sistem, u kom neće biti poginulih u saobraćajnim nezgodama na putevima u BiH.\nauto-putado Beogradaizgradnjuministarod Sarajevaubrzativojin mitrovic\nTako je to u normalnoj zemlji: Uhapšen bivši ministar zbog kupovine glasova!\nGodišnjica smrti: Ljubomir Stojanović – srpski filolog i ministar…\nSrbija – ministar Šarčević: Odluka o izbacivanju Desanke Maksimović nije…


Predsednica Vlade Srbije Ana Brnabić je u poseti Sjedinjenim Američkim Državama. Brnabić se tokom dana u Vašingtonu sastala sa kongresmenima Tedom Poom i Emanuelom Kliverom, kopredsedavajućima Srpskog kokusa.\nKako je saopšteno iz Vlade Srbije, Brnabić je kongresmenima Pou i Kliveru zahvalila na angažovanju u Srpskom kokusu i promovisanju tema i pitanja od značaja za Srbiju.\nIz kancelarije kongresmena Poa Glasu Amerike je rečeno da su dvojica kopredsedavajućih srpskog kokusa razgovarala sa premijerkom Srbije Anom Brnabić o "važnom odnosu SAD i Srbije." Kako je navedeno, "prva poseta premijerke Kongresu je održana u trenutku dok se obeležava 100 godina od kada su se američki i srpski vojnici zajedno borili u Prvom svetskom ratu."\n"U razgovorima smo pokrili širok niz pitanja, uključujući pronalazak mirnog i međusobno prihvatljivog rešenja za pitanje Kosova. I kongresmen Kliver i ja smo ponovili svoje uverenje da SAD moraju da ostanu posvećene stvaranju bližih transatlanskih veza sa Srbijom", navodi se u saopštenju kongresmena Teda Poa.\nKongresmen Emanuel Kliver je na Tviteru napisao da se, zajedno sa svojim kolegom Poom, jutros sastao sa premijerkom Srbije. "Kao kopredsedavajući srpskog kokusa, drago mi je što smo mogli da sednemo i razgovaramo o odnosima naše dve zemlje."\nIz vlade Srbije je saopšteno da je, u razgovoru sa kongresmenima i senatorima predsednica vlade istakla da je Srbija otvorena za partnerski dijalog sa SAD.\n„Posebno želim da istaknem važnost zadržavanja postojećeg obima snaga KFOR na Kosovu i Metohiji, kao i američkog učešća u toj misiji, u cilju zaštite srpske zajednice i očuvanja stabilnosti na Kosovu i Metohiji“, naglasila je\nAmerički zvaničnici pozitivno su ocenili angažovanje pripadnika Vojske Srbije u mirovnim misijama pod mandatom UN i EU, kao i saradnju sa NATO u okviru Programa Partnerstvo za mir, saopšteno je iz kabineta Ane Brnabić.\nU sredu se premijerka Srbije sastaje sa predsednikom Svetske banke Džim Jong Kimom i američkim sekretarom za finansije Stivenom Mnučinom, a razgovaraće i sa uticajnim republikanskim senatorima Ronom Džonsonom i Tomom Kotonom.\nU delegaciji sa premijerkom je i šef diplomatije Ivica Dačić, koji će se sastati sa savetnikom za nacionalnu bezbednost u Beloj kući Džonom Boltonom i pomoćnikom državnog sekretara za Evropu Vesom Mičelom. Srpska delegacija biće i domaćin prijema u Kongresnom centru za posetioce povodom obeležavanja stogodišnjice od isticanja srpske zastave na Beloj kući.


FINSKA SE SPREMA ZA NATO ALI PUTIN IMA LOŠU VEST: Finskom predsedniku stiglo upozorenje iz KREMLJA\nZvanično Putino saopštenje o finskom planu da uđe u NATO poslato danas iz Kremlja.\nKako se navodi u saopštenju, Putin je naglasio da plan Finske da odustane od svoje "tradicionalne politike vojne neutralnosti" bi bila greška jer, smatra, ne postoji nikakva pretnja po finsku bezbednost.\n- Ovakva promena spoljne politike zemlje mogla bi negativno da utiče na rusko-finske odnose, koji su se godinama gradili u duhu dobrosusedstva i partnerstva i bili na obostranu korist - rekao je on.\nFinski predsednik Ninisito je ranije razgovarao sa Putinom o vojnoj operaciji Rusije u Ukrajini kada mu je Vladimir Putin objasnio da su pregovori zaustavljeni jer Ukrajina nije bila zainteresovana za daljnji dijalog.\nNinisto je ranije telefonom rekao Putinu da će ta vojno nesvrstana nordijska zemlja, koja ima složenu istoriju sa svojim susedom, u narednim danima "odlučiti da podnese zahtev za članstvo u NATO".\nNinisto i premijerka Sana Marin u četvrtak su zajedno podržali kandidaturu Finske za NATO i preporučili da ta zemlja "mora bez odlaganja da podnese zahtev za članstvo u NATO" kako bi garantovala bezbednost tokom vojnih manevara Rusije u Ukrajini.


Beta 31. oktobra 2017. 12:20\nPotpredsednik Narodne stranke Nikola Jovanović ocenio je danas da je predsednik Aleksandar Vučić, u „još jednoj tv emisiji u kojoj je gostovao sam sebi“, pokušao da se predstavi kao garant nezavisnosti i suvereniteta Srbije ali da je problem što za pet godina nije napravio nikakav rezultat pa se sve svodi na čitanje studentskih ocena iz indeksa.\nU saopštenju Narodne stranke, Jovanović je ocenio da je umesto davanja olakšica Evropska unija najavila vraćanje neke vrste viza od 2020. godine i dodao da nema ni okvirnog datuma za pristupanje Srbije Uniji, iako je Vučić to predstavio kao strateški cilj.\n„Aktuelni predsednik nije uspeo već 1.660 dana da obezbedi Zajednicu srpskih opština za kosovske Srbe, što ga nije sprečilo da u tom periodu u potpunosti preda takozvanoj Republici Kosovo naš pravosudni, bezbednosni i administrativni sistem. Nije mu izgleda poznato osnovno pravilo medjunarodnih pregovora, da se ništa ne daje dok druga strana ne izvrši svoje obaveze“, naveo je on.\nJovanović je dodao da, uprkos tome što je Vučić pokušao da sa Kinom izgradi sadržajan odnos „kopirajući spoljnu politiku 4 stuba“, ni kilometar pruge Beograd-Budimpešta nije izgradjen, iako je to najavljeno kao ključni bilateralni projekat još 2013. godine.\n„Medjunarodna pozicija se ne može graditi kroz konstantni ružičasti samomarketing, niti birajući na ključne državne funkcije ljude Aleksandra Vulina i Marka Djurića. Narodna stranka smatra da Srbija zaslužuje mnogo bolju poziciju u svetu. Preduslov za to je odlazak ovog nekompetentnog i neodgovornog režima“, dodao je Jovanović.


Dalamber ⁄ Sajam kolekcionarstva i antikviteta od 29. do 30. aprilaDalamber\nSajam kolekcionarstva i antikviteta od 29. do 30. aprila\nOvogodišnji “Sajam kolekcionarstva i antikviteta” će održati u hotelu “SLAVIJA“ (29. i 30. april) od 10 do 16 časova.\nOva manifestacija, velika kupo-prodajna izložba starina, umetničkih predmeta i predmeta kolekcionarstva sa tradicijom od trinaest godina neprekidnog održavanja na istom mestu, nudi svim posteiocima slobodno tržište starina i predmeta kolekcionarstva.\nNaime, ono što izdvaja ovu manifestaciju od bilo koje druge je neposredan kontakt sa drugim kolekcionarima, kao i direktna trgovina bez posrednika između fizičkih lica. Ako se tome doda i osećaj ležernog birkanja uz obavezno cenjkanje, kao i pregršt zanimljivih priča iz prošlosti, zadovoljstvo svakog posetioca je zagarantovano.\nNa ovom sajmu kolekcionari iz cele Srbije prezentovaće preko 120 privatnih kolekcija iz raznih oblasti sakupljanja na više od 800m2 izložbenog prostora. Cena ulaznice za Sajam je 100 dinara, a svi zainteresovani posetioci mogu razgledati, ali i nabaviti razne eksponate i predmete iz tradicionalnih oblasti kolekcionarstva – filatelije (poštanske marke i poštanska istorija…), numizmatike (metalni i papirni novac van opticaja, kao i stari vrednosni papiri…), faleristike (ordenje, značke i vojne oznake…) i starog oružja (bodeži, bajoneti, sablje, kubure, kremenjače…).\nTakođe treba napomenuti da je ova manifestacija kupoprodajna, tako da i posetioci Sajma mogu izlagačima – kolekcionarima ponuditi sve od gore navedenog, a organizatori Sajma obezbedili su svim zainteresovanim posetiocima besplatnu procenu donetih starinskih predmeta, kao i svaku drugu stručnu pomoć i obaveštenja iz oblasti kolekcionarstva.


Đokovićeva oprema iz Pariza na aukciji, prihod deci Srbije\nM. D. 1. jula 2016. 11:33\nAukcija u saradnji sa „e-Bay“ zvanično je počela danas, a Đokovićevi fanovi širom sveta biće u prilici da izlicitiraju Novakovu potpisanu UNIQLO opremu. Učesnik koji na aukciji ponudi najviše osvojiće majica i šorts sa Novakovim autogramom, sa finalnog meča protiv Endija Mareja kojim je kompletirao karijerni gren slem.\nAukcija traje do 4. jula, a postavljena je u delu „Sportski suveniri“, podgrupa „Teniski suveniri“.\nCelokupan prihod od aukcija ide direktno Novak Đoković fondaciji.\n„Pobeda na Rolan Garosu za mene je nezaboravan i važan trenutak. Tog dana uspeo sam da ostvarim još jedan svoj san kao teniser. Aukcijskom prodajom opreme koju sam nosio na tom meču nadam se da ćemo prikupiti značajna sredstva kako bismo pomogli deci da dostignu svoj puni potencijal i da sanjaju i ostvare velike snove, kao ja“ – izjavio je Đoković.\nNacionalni direktor Fondacije, Novakova supruga Jelena, konstatovala je da kvalitetno predškolsko obrazovanje može da promeni život mališana na bolje.\n„Nažalost, uprkos njegovom značaju, svako drugo dete u Srbiji nema mogućnost da pohađa predškolske programe. Zato želimo da im pomognemo tokom ključnog perioda njihovog razvoja i obezbedimo im najbolje moguće uslove za učenje, igru i napredak kako bi jednog dana postali osnaženi pojedinci koji stvaraju bolju budućnost naše zemlje“, istakla je ona.\naukcijajelena djokovićnovak djokovicpomoć deci\nIbrahimović završio sezonu, biće spreman za EURO\nPogledajte trenutak u kojem je raketni napad prekinuo…\nDabl-dabl Jokića, Pokuševski dvocifren


Ovaj portal ima za cilj da najširu javnost informiše o našim najznačajnijim elementima nepokretne kulturne baštine u Srbiji, da im ukaže na istorijske i druge okolnosti pod kojima su nastajali i postojali, značaju za razvoj kulture ovog dela Evrope i da ih podstakne da ih posete.\nGrađa za bazu podataka koja je sastavni deo ovog portala prikupljana je kombinovanjem metoda rada na terenu i u kabinetu. Tokom proteklih godina na terenu je prikupljena bogata foto i druga dokumentacija, kao i geoprostorni podaci o čitavom nizu lokaliteta. Obiđen je značajan broj muzeja i arhiva gde je analizirana stara arhivska građa koja je u kabinetu digitalizovana i georeferencirana. Deo ove građe je publikovan na ovom portalu u vidu interaktivnih tematskih mapa. Izvršeno je i obimno istraživanje građe o nepokretnim kulturnim dobrima koja je raspoloživa preko interneta, a prikupljena građa je stručno verifikovana i publikovana sa odgovarajućim referencama na izvore.\nPortal je sastavljen iz dva dela. U prvom delu obrađeni su objekti i celine koje se nalaze pod zaštitom države i koji su publikovani u vidu pretražive baze podataka i interaktivnih tematskih mapa. U najkraćim crtama objašnjeni su principi zaštite nepokretnih kulturnih dobara u Srbiji definisanih Zakonom o kulturnim dobrima ("Sl. glasnik RS", br. 71/94). Detaljnija uputstva za pregledanje mapa mogu da se vide na stranici Uputstvo za pregledanje mapa.\nU posebnom, tematskom delu portala detaljnije su obrađeni objekti i prostori koji su imali posebnog značaja u razvoju i nastanku gradova u južnoj Panoniji. Sagledani su istorijski, društveni i prostorni aspekti naseljavanja, formiranja i razvoja urbanih celina na području južne Panonije. Jedan broj ovih naselja i gradova je nestao tokom burne istorije ovog prostora, dok su drugi opstali do današnjih dana. Ovim portalom želimo javnosti da istaknemo značaj i vrednosti svih njih.\nPortal je daleko od toga da je završen. Prikupljanje tekstualne i vizuelne građe o objektima našeg graditeljskog nasleđa je ogroman posao i ovom prilikom pozivamo sve koji poseduje informacije, fotografije ili bilo kakvu građu, koja bi mogla da dopuni bazu podataka, da nam se jave da se dogovorimo oko načina njenog publikovanja.